tripathysagar/odia_wiki huggingface dataset:
ଆଦିତ୍ୟ ମାଢ଼ୀ  ୨୨ ଜୁଲାଇ ୧୯୭୪   ୩ ଜୁଲାଇ ୨୦୨୪  ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ମାଲକାନଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଆଦିତ୍ୟ ମାଢ଼ୀ ୧୯୭୪ ମସିହାର ଜୁଲାଇ ୨୨ ତାରିଖରେ ମାଲକାନଗିରି ଜିଲ୍ଲା ପଡ଼ିଆ ଥାନା ବାପାନପାଲ୍ଲୀ ନିକଟ ରୋଦାନପାଲି ଗାଆଁରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପଦ୍ମ ଚରଣ ମାଢ଼ୀ ଓ ପତ୍ନୀଙ୍କ ନାମ ନନ୍ଦିନୀ ମାଢ଼ୀ । ବିଧାୟକ ହେବା ପୂର୍ବରୁ ସେ ଚାଷ କାମ ସହ ସରକାରୀ ବିଦ୍ୟାଳୟ‌ରେ ଶିକ୍ଷକ ଭାବରେ କାର୍ଯ୍ୟ କରୁଥିଲେ । ରାଜନୈତିକ ଜୀବନ ଆଦିତ୍ୟ ମାଢ଼ୀ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୨୦୦୯ ମସିହାରେ ଯେତେବେଳେ ବିଜେଡି ସହ ବିଜେପିର ମେଣ୍ଟ ଭାଙ୍ଗିଥିଲା, ସେତେବେଳେ ମାଲକାନଗିରି ନିର୍ବାଚନ ମଣ୍ଡଳୀରେ କିଏ ବିଜେପିରୁ ବିଧାୟକ ଭାବରେ ନିର୍ବାଚନ ଲଢ଼ିବେ, ସେନେଇ ଚର୍ଚ୍ଚା ଧରିଥିଲା । ସେହି ସମୟରେ ଯେତେବେଳେ କେହି ଆଗକୁ ଆସିନଥିଲେ, ଆଦିତ୍ୟ ମାଢ଼ୀ ଚାକିରି ଛାଡ଼ି ବିଧାୟକ ଭାବରେ ପାଇଁ ଲଢ଼ିଥିଲେ, ମାତ୍ର ପରାସ୍ତ ହୋଇଥିଲେ । ୨୦୧୪ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ, ସେ ପୁଣି ଥରେ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ପରାସ୍ତ ହୋଇଥିଲେ । ୨୦୧୯ ମସିହାର ନିର୍ବାଚନରେ, ସେ ମାଲକାନାଗିରିରୁ ଓଡ଼ିଶା ବିଧାନ ସଭାକୁ ପ୍ରଥମ ଥର ପାଇଁ ନିର୍ବାଚିତ ହୋଇଥିଲେ । ମୃତ୍ୟୁ ୨୦୨୪ ମସିହାର ଜୁଲାଇ ୩ ତାରିଖରେ ତାଙ୍କର ମୃତ୍ୟୁ ହୋଇଥିଲା । ତାଙ୍କର ମଧୁମେହ ଓ ଉଚ୍ଚ ରକ୍ତଚାପ ଥିଲା ଏବଂ ୨୦୨୦ ମସିହାରେ ପ୍ରଥମ କରୋନା ପୀଡ଼ିତ ହୋଇ ସୁସ୍ଥ ହୋଇଥିଲେ । ମାତ୍ର ଦ୍ୱିତୀୟ ଥର କରୋନା ହେବା ପରେ ତାଙ୍କର ଦୁଇଟି କିଡ୍‌ନୀ ଖରାପ ହୋଇଯାଇଥିଲା । ଏହାପରେ ଅସ୍ତ୍ରୋପଚାର କରାଯାଇ ଗୋଟିଏ କିଡ୍‌ନୀ ପ୍ରତ୍ୟାରୋପଣ କରାଯାଇଥିଲା । କିନ୍ତୁ ପୂର୍ବ ଭଳି ସେ ଆଉ ସୁସ୍ଥ ହୋଇପାରିନଥିଲେ ଏବଂ ଦୀର୍ଘ ଦିନର ଚିକିତ୍ସା ପରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୪୯ ବର୍ଷ ବୟସ ହୋଇଥିଲା ।
ଥେରୁବାଲି ଓଡ଼ିଶାର ରାୟଗଡ଼ା ଜିଲ୍ଲାରେ ଅବସ୍ଥିତ ଏକ ଗ୍ରାମ । ଈମ୍‌ଫା ]ର ମୁଖ୍ୟ କାରଖାନା ଏଠାରେ ରହିଛି । ଭୂଗୋଳ ଥେରୁବାଲିର ଭୌଗୋଳିକ ଅବସ୍ଥାନ ହେଉଛି 19.33  83.43    / 19.33; 83.43. । ସମୁଦ୍ର ପତ୍ତନଠାରୁ ଏହାର ଉଚ୍ଚତା ୨୪୮ ମିଟର  ୮୧୩ ଫୁଟ  । ଏହି ଗ୍ରାମ ଜିଲ୍ଲା ସଦର ମହକୁମାଠାରୁ ୨୧ କି.ମି ଉତ୍ତରକୁ ଏବଂ ରାଜ୍ୟ ରାଜଧାନୀ ଭୁବନେଶ୍ୱରଠାରୁ ୩୧୯ କି.ମି ଦୂରରେ ଅବସ୍ଥିତ । ଏହାର ନିକଟତମ ରେଳ ଷ୍ଟେସନ ହେଉଛି ରାୟଗଡ଼ା ଏବଂ ନିକଟତମ ବିମାନବନ୍ଦର ଭୁବନେଶ୍ୱର । ଏହି ଗ୍ରାମ କୋଲନରା ତହସିଲ ଅଧୀନରେ ରହିଛି । ଜନସଂଖ୍ୟା ୨୦୧୧ ଜନଗଣନା ଅନୁଯାୟୀ ଏଠାକାର ମୋଟ ଲୋକସଂଖ୍ୟା ହେଉଛି ୧୭୮୩ । ତନ୍ମଧ୍ୟରୁ ପୁରୁଷ ସଂଖ୍ୟା ୯୨୦ ଏବଂ ମହିଳା ସଂଖ୍ୟା ୮୬୩ । ଅର୍ଥନୀତି ଓ ପର୍ଯ୍ୟଟନ ରାୟଗଡା ଜିଲ୍ଲାର ଅର୍ଥନୀତିର ବିକାଶରେ ଈମ୍‌ଫାର ବିଶେଷ ଅବଦାନ । ଏଠାରେ ଥିବା ଲକ୍ଷ୍ମୀନାରାୟଣ ମନ୍ଦିର ଏକ ଦର୍ଶନୀୟ ସ୍ଥାନ । ଏଠାରେ ଲକ୍ଷ୍ମୀନାରାୟଣ, ହନୁମାନ, ଜଗନ୍ନାଥ, ବଳଭଦ୍ର,ସୁଭଦ୍ରା ଏବଂ ଶିବଙ୍କର ଆରାଧନା କରାଯାଏ । ନିକଟରେ ଥିବା ପାଇକପଡ଼ାର ପାତାଳେଶ୍ୱର ଶିବ ମନ୍ଦିର ଏକ ଦର୍ଶନୀୟ ସ୍ଥାନ । ଏଠାକାର ଶିକ୍ଷାନୁଷ୍ଠାନଗୁଡ଼ିକ ହେଲାଚିନ୍ମୟ ବିଦ୍ୟାଳୟ ", ଥେରୁବାଲି । ସରକାରୀ ଇମ୍ଫା କ୍ୟାମ୍ପସ୍‌ ହାଇସ୍କୁଲ, ଥେରୁବାଲି ।
ପକା କମ୍ବଳ ପୋତ ଛତା, ୧୯୮୬ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବସନ୍ତ ନାୟକ । ପ୍ରଶାନ୍ତ ନନ୍ଦ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବାସୁଦେବ ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ପ୍ରଶାନ୍ତ ନନ୍ଦ, ଉତ୍ତମ ମହାନ୍ତି, ଅପରାଜିତା ମହାନ୍ତି, ଶ୍ରୀରାମ ପଣ୍ଡା, ମହାଶ୍ୱେତା ରାୟ, ଦୁଃଖିରାମ ସ୍ୱାଇଁ, ଜୟୀରାମ ସାମଲ, ନିହାରିକା ସାହୁ, ଅନଙ୍ଗ ଦ୍ୱିବେଦୀ, ମଣ୍ଟୁ, ପୃଥ୍ୱୀରାଜ ନାୟକ, ରାଧା ପଣ୍ଡା, ରୁକ୍ମଣୀ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ପ୍ରଶାନ୍ତ ନନ୍ଦ ଉତ୍ତମ ମହାନ୍ତି ଅପରାଜିତା ମହାନ୍ତି ଶ୍ରୀରାମ ପଣ୍ଡା ମହାଶ୍ୱେତା ରାୟ ଦୁଃଖିରାମ ସ୍ୱାଇଁ ଜୟୀରାମ ସାମଲ ନିହାରିକା ସାହୁ ଅନଙ୍ଗ ଦ୍ୱିବେଦୀ ମଣ୍ଟୁ ପୃଥ୍ୱୀରାଜ ନାୟକ ରାଧା ପଣ୍ଡା ରୁକ୍ମଣୀ ରାଇମୋହନ ପରିଡ଼ା ପୂର୍ଣ୍ଣଚନ୍ଦ୍ର ପ୍ରତିହାରୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବାସୁଦେବ ରଥ ।
ତାରା ସୁନ୍ଦରୀ  (୧୮୭୮-୧୯୪୮) ଜଣେ ବଙ୍ଗଳା ମଞ୍ଚ ଅଭିନେତ୍ରୀ, ଗାୟିକା ଓ ନର୍ତ୍ତକୀ  । ଜୀବନୀ ତାରା ସୁନ୍ଦରୀ ୧୮୭୮ରେ ଜନ୍ମ ହୋଇଥିଲେ । ସେ ବିନୋଦିନୀ ଦାସୀଙ୍କ ସାହାଯ୍ୟରେ ଷ୍ଟାର୍ ଥିଏଟର୍‌ରେ ଯୋଗ ଦେଇଥିଲେ, ଯେଉଁଠେରେ ସେ ନିଜ ଅଭିନୟ ଜୀବନ ଆରମ୍ଭ କରିଥିଲେ । ଗିରୀଶ ଚନ୍ଦ୍ର ଘୋଷଙ୍କଦ୍ୱାରା ସେ ନିଜ ପ୍ରଥମ ଅଭିନୟ ଚୈତନ୍ୟ ଲୀଳାରେ କରିଥିଲେ, ଯେଉଁଥିରେ ସେ ଏକ ବାଳକର ଅଭିନୟ କରିଥିଲେ । ସେ ସରଳା ନାଟକରେ ଗୋପାଳ ଭୂମିକାରେ ଅଭିନୟ କରିଥିଲେ । ସେ ତାଙ୍କର ଅଭିନୟ ଦକ୍ଷତେ ପାଇଁ ଜଣାଶୁଣା ଓ ମଞ୍ଚ ସ୍ତରରେ ଜଣେ ଅଗ୍ରଣୀ ନାରୀ । ୧୮୯୪ରେ ଚନ୍ଦ୍ରଶେଖର ନାଟକରେ ଶୈଳବାଳିନୀ ଚରିତ୍ର ତାଙ୍କ ପାଇଁ ପ୍ରସିଦ୍ଧି ଆଣି ଦେଇଥିଲା । ସେ ଅମ୍ରିତଲାଲ୍ ମିତ୍ରଙ୍କଠାରୁ ଅଭିନୟ ଶିଖିଥିଲେ । ସେ କାଶୀନାଥ ଚଟ୍ଟୋପାଧ୍ଧ୍ୟାୟଙ୍କଠାରୁ ନୃତ୍ୟ ଓ ରାମତରଣ ସାନ୍ୟାଲଙ୍କଠାରୁ ଗୀତ ଗାଇବା ଶିଖିଥିଲେ । ୧୮୯୭ରେ ସେ କ୍ଲାସିକ୍ ଥିଏଟର୍ ଦଳରେ ଯୋଗ ଦେଇଥିଲେ । ଏହି ଦଳଟି ଅମରେନ୍ଦ୍ରନାଥ ଦତ୍ତଙ୍କଦ୍ୱାରା ପରିଚାଳିତ ହେଉଥିଲା, ଯେ ଜଣେ ପ୍ରସିଦ୍ଧ ଅଭିନେତା ଓ ନାଟକ ଲେଖକ ଥିଲେ । ସେ ବ‌ହୁତ ନାଟକରେ ଅଭିନୟ କରିଥିଲେ, ଯେଉଁଥିରେ ତାଙ୍କ ଅଭିନୟ ଦକ୍ଷତାକୁ ପ୍ରଶମସା କରାଯାଇଥିଲା । ତାରା ସୁନ୍ଦରୀ ଅଭିନୟ ଜଗତରୁ ୧୯୨୨ରେ ତାଙ୍କ ପୁଅର ମୃତ୍ୟୁ ପରେ ଅବସର ନେଇଥିଲେ । ସେ ଭୁବନେଶ୍ୱର ଆସି ଏକ ଆସ୍ରମ କରିଥିଲେ । ସେ ତାଙ୍କର ସମସ୍ତ ସମୟ ଧର୍ମଚର୍ଚ୍ଚାରେ ବିତାଇଥିଲେ । ଗିରୀଶ ଚନ୍ଦ୍ର ଘୋଷଙ୍କ ଅନୁରୋଧରେ ସେ କୋଲକାତା ଫେରିଥିଲେ ଓ ପୁଣିଥରେ ଅଭିନୟ ଆରମ୍ଭ କରିଥିଲେ । ଫେରିବା ପରେ ତାଙ୍କ ପ୍ରଥମ ଅଭିନୟ ଥିଲା ଦୁର୍ଗେଶନନ୍ଦିନୀ ନାଟକରେ ଆୟେଶା ଚରିତ୍ର । ସେ ହରିଶ୍ଚନ୍ଦ୍ର ନାଟକରେ ଶୈବ୍ୟା ଚରିତ୍ରରେ, ରିଜିଆ ଦେଶଭକ୍ତ ଓ ବଳିଦାନ ନାଟକରେ ସରସ୍ୱତୀ ଚରିତ୍ରରେ ଅଭିନୟ କରିଥିଲେ । ସେ ବଙ୍ଗଳାରେ ତାଙ୍କ ଆଦ୍ୟ ଅଭିନୟ ଜୀବନ ଶିଶିର କୁମାର ଭାଦୁରୀଙ୍କ ସ‌ହ କରିଥିଲେ । ମିତ୍ର ଦଳରେ ଯୋଗ ଦେବା ପରେ ଅଭିନୟ ଜୀବନରେ ପରିବର୍ତ୍ତନ ଆସିଥିଲା । ସେ ଜନରେ ଏକ ଅତିଥି ଚରିତ୍ର ଅଭିନୟ କରିଥିଲେ ଓ ୧୯୨୬ରେ ଶ୍ରୀ ଦୂର୍ଗା ନାଟକରେ ଦୂର୍ଗା ଚରିତ୍ରରେ ଅଭିନୟ କରିଥିଲେ । ସେ ୧୯୪୮ରେ ମୃତ୍ୟୁବରଣ କରିଥିଲେ ।
ବିଜୁ ପଟ୍ଟନାୟକ ଫିଲ୍ମ ଓ ଟେଲିଭିଜନ ଅନୁଷ୍ଠାନ ଓଡ଼ିଶାର କଟକରେ ଥିବା ଏକ ଅନୁଷ୍ଠାନ ଏହା ୧୯୯୮ରେ ପ୍ରତିଷ୍ଠା କରାଯାଇଥିଲା ।
ତମେ ଥିଲେ ସାଥିରେ, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଜୁଗାଂଶୁ ଶେଖର ପଣ୍ଡା । ସଞ୍ଜୟ ନାୟକ ନାୟକ କଥାଚତ୍ରଟିର କାହାଣୀ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶନ ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପକ ବାରିକ ଏବଂ ରାଗିଣୀ । କୁନା ତ୍ରିପାଠୀ, ବିଜୟ ମହାନ୍ତି, ପିଣ୍ଟୁ ନନ୍ଦ, ଅସୀତ ପତି, ବୀଣା ମହାରଣା, ଚକ୍ରଧର ଜେନା, ବିଜୁ ବଡ଼ଜେନା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଦୀପକ ବାରିକ - ବାଦଲ ଦାସ ରାଗିଣୀ କୁନା ତ୍ରିପାଠୀ ବିଜୟ ମହାନ୍ତି ବିଜୁ ବଡ଼ଜେନା ଚକ୍ରଧର ଜେନା ବୀଣା ମହାରଣା ପିଣ୍ଟୁ ନନ୍ଦ ଅସୀତ ପତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ।
କଳ୍ପବୃକ୍ଷ ଦେବଲୋକର ଏକ ବୃକ୍ଷ ଅଟେ । ଏହାକୁ କଳ୍ପଦ୍ରୁପ, କଳ୍ପତରୁ, ସୁରତରୂ, ଦେବତରୂ ତଥା କଳ୍ପଲତା ଇତ୍ୟାଦି ନାମରେ ଜଣାଯାଏ । ପୁରାଣ ଅନୁସାରେ ସମୁଦ୍ର ମନ୍ଥନରୁ ପ୍ରାପ୍ତ 14ଟି ରତ୍ନମାନଙ୍କ ମଧ୍ୟରୁ କଳ୍ପବୃକ୍ଷ ଗୋଟିଏ ଅଟେ । ଏହା ଇନ୍ଦ୍ରଙ୍କୁ ଦିଆଯାଇଥିଲା ଏବଂ ଇନ୍ଦ୍ର ଏହାର ସ୍ଥାପନ ସୁରକାନନରେ କରିଥିଲେ । ହିନ୍ଦୁମାନଙ୍କର ବିଶ୍ୱାସ ଥାଏ କି, କଳ୍ପବୃକ୍ଷଙ୍କୁ ଯେଉଁ ଜିନିଷର ଯାଚଣା କରାଯାଇଥାଏ ସେହି ଜିନିଷ ମିଳିଯାଏ । ଏହାର ନାଶ ଅନ୍ତଃ ସମୟ ପର୍ଯ୍ୟନ୍ତ ହୋଇନଥାଏ ।  "ତୁବା"  ନାମରେ ଏହିପରି ଏକ ବୃକ୍ଷର ବର୍ଣ୍ଣନା ଇସ୍ଲାମୀ ଧାର୍ମିକ ସାହିତ୍ୟରେ ମଧ୍ୟ ମିଳିଥାଏ ଯାହା ମୁସଲମାନ ମାନଙ୍କ ସ୍ୱର୍ଗର ଉପବନରେ ଉଦ୍ଭୂତ ହୋଇଥାଏ । ସିଦ୍ଧ, ନାଥ ଏବଂ ସନ୍ଥ କଳ୍ପଲତା କିମ୍ବା କଳ୍ପବଲ୍ଲରୀ ସଂଜ୍ଞା  "ଉନ୍ମନୀ" କୁ ଦିଆଯାଇଥାଏ । କାରଣ ତାଙ୍କର ମତ ଅନୁସାରେ ସହଜ ଅବସ୍ଥା କିମ୍ବା କୈବଲ୍ୟ ପ୍ରାପ୍ତ ପାଇଁ ଉନ୍ମନୀ ହିଁ ଏକମାତ୍ର ସାଧନ ଅଟେ ଯାହା ନା କେବଳ ସମସ୍ତ କାମାନକୁ ପୁରଣ କରିଥାଏ , ଏହାଛଡା ସ୍ୱୟଂ ଅବିନଶ୍ୱର ମଧ୍ୟ ଅଟନ୍ତି ଏବଂ ଯାହାକୁ ମିଳିଯାଏ ତାହାକୁ ମଧ୍ୟ ଅବିନଶ୍ୱର ବନେଇ ଦେଇଥାଏ ।
ତ୍ରିଲୋଚନ ସେନାପତି  (ମୃତ୍ୟୁ: ୧୩ ଫେବୃଆରୀ ୧୯୯୦) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୫୨ ମସିହାର ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ସେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ତ୍ରିଲୋଚନ ସେନାପତି ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ଜଣେ କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ସ୍ୱାଧୀନ ଭାରତର ପ୍ରଥମ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ଭାରତ ସ୍ୱାଧୀନତା ପାଇ ସମ୍ବିଧାନ ପ୍ରଣୟନ ପରେ ୧୯୫୨ ମସିହାରେ ପ୍ରଥମ ଓଡ଼ିଶା ବିଧାନ ସଭା ନିର୍ବାଚନରେ ତ୍ରିଲୋଚନ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ବସ୍ତା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧ମ ଓଡ଼ିଶା ବିଧାନ ସଭାକୁ ନିର୍ବଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୫୨ ମସିହାରୁ ୧୯୫୭ ମସିହାରେ ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ତ୍ରିଲୋଚନ ୧୯୯୦ ମସିହାର ଫେବୃଆରୀ ମାସ ୧୩ ତାରିଖରେ ମୃତ୍ୟୁବରଣ କରିଥିଲେ ।
ସୀସା  ( : ; ଲୀଡ୍) ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ   : ; ପ୍ଲମ୍‌ବମ୍ରୁ ଅସିଛି  ଓ ପରମାଣୁ କ୍ରମାଙ୍କ ୮୨ । ଧର୍ମ ଭୌତିକ ରସାୟନିକ ସମସ୍ଥାନିକ ଉପସ୍ଥିତି ଗଠନ ଉତ୍ପାଦନ ବ୍ୟବହାର ଆହୁରି ଦେଖନ୍ତୁ ଆଧାର ସହାୟକ ଗ୍ରନ୍ଥ   (2004).  (84 .).  : . 978-0-8493-0484-2. { }:    , .  (1986). , . . :  . { }:   ;   -     1 :   ଆହୁରି ଦେଖନ୍ତୁ , .; , .; , .; , .  (1967).  " " . 155  (3767): 1238 1242. :1967 ...155.1238 . :10.1126/ .155.3767.1238. 17847535. ,  (1968).  " . 160  (3826): 413 415. :1968 ...160..413 . :10.1126/ .160.3826.413. 17740234. ,  (1968).  " . 11  (1): 41 52. :10.1111/ .2151-6952.1968. 00884. , .; ,.  (2006). , . 0-444-52945-4. ବାହାର ଲିଙ୍କ ସୀସା   3   ' :   - 2010-08-30 .
ଅରୁଣ କୁମାର ପତି   ଜଣେ ଭାରତୀୟ ପଦାର୍ଥ ବୈଜ୍ଞାନିକ ଅଟନ୍ତି । ସେ କ୍ୱାଣ୍ଟମ୍ ତଥ୍ୟ ଓ କ୍ୱାଣ୍ଟମ୍ କମ୍ପ୍ୟୁଟିଂରେ ଗବେଷଣା ସହିତ ଜଡ଼ିତ । ସେ ଓଡ଼ିଶାରେ ଜନ୍ମଗ୍ରହଣ କରିଥିଲେ । ସେ ବମ୍ବେ ବିଶ୍ୱବିଦ୍ୟାଳୟରୁ ନିଜର ପିଏଚ୍.ଡି କରିଥିଲେ । ସେ  " - "  ଓ " - "  ପାଇଁ ପରିଚିତ । ସେ ୨୦୦୯ରେ ଓଡ଼ିଶା ବିଜ୍ଞାନ ଆକାଡେମୀଦ୍ୱାରା ସାମନ୍ତ ଚନ୍ଦ୍ରଶେଖର ପୁରସ୍କାରରେ ସମ୍ମାନିତ ହୋଇଥିଲେ । ୧୯୮୯ରୁ ୧୯୯୮ ପର୍ଯ୍ୟନ୍ତ ସେ ବମ୍ବେର ରେ ଥିଲେ । ୧୯୯୮ରୁ ୨୦୦୦ ପର୍ଯ୍ୟନ୍ତ ସେ ୟୁକେର ୱେଲ୍ସ୍ ବିଶ୍ୱବିଦ୍ୟାଳୟରେ ଥିଲେ । ୨୦୦୧ରୁ ୨୦୧୦ ପର୍ଯ୍ୟନ୍ତ ସେ ଭୁବନେଶ୍ୱରର ପଦାର୍ଥ ବିଜ୍ଞାନ ଅନୁଷ୍ଠାନରେ କାର୍ଯ୍ୟ କରୁଥିଲେ । ୨୦୧୦ ମସିହାରୁ, ସେ ଆଲାହାବାଦର ହରିଶ୍ଚନ୍ଦ୍ର ରିସର୍ଚ୍ଚ ଇନଷ୍ଟିଉଟରେ ପ୍ରଫେସର ଭାବରେ କାର୍ଯ୍ୟ କରୁଛନ୍ତି । ସେ ୨୦୧୩-୨୦୧୫ ସମୟରେ ଚିନର ବିଶ୍ୱବିଦ୍ୟାଳୟରେ କେ.ପି. ଚେୟାର ପ୍ରଫେସର ରୂପେ ସମ୍ମାନିତ ହୋଇଥିଲେ ।
ପ୍ରତାପ ଚନ୍ଦ୍ର ନାୟକ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୮୦,୯୯୫ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ଲତିକା ପ୍ରଧାନଙ୍କୁ ୩୦,୧୭୩ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜାପାନର ଆଞ୍ଚଳିକ ଓ ପାରମ୍ପରିକ ଖାଦ୍ୟଗୁଡ଼ିକ ନେଇ ଜାପାନର ମୁଖ୍ୟ ଭୋଜନ ଅନେକ ଶତାବ୍ଦୀର ପରେ ବିକଶିତ ହୋଇଛି । ମୁଖ୍ୟତଃ ଜାପାନୀ ଖାଦ୍ୟରେ ଚାଉଳ ଓ  'ମିସୋ'  ନାମକ ସୂପ ଥାଏ । ତା ସହ ମାଛ, ଆଚାର ଓ ପରିବାପତ୍ର ରହେ । ସମୁଦ୍ରୀ ଭୋଜନ ମଧ୍ୟ ସାଧାରଣତଃ ଥାଏ । ଏହା ସୁଶି ବା ସାଶିମି ଭାବେ କଞ୍ଚା ପରଷାଯାଏ । ସାମୁଦ୍ରିକ ଭୋଜଙ୍କୁ ଏକ ହାଲୁକା ଆଣରେ ଭଜାଯାଏ । ଏହାକୁ  'ଟେମ୍ପ୍ୟୁରା'  କୁହାଯାଏ । ଇତିହାସରେ ଜାପାନୀ ଜନସାଧାରଣ ମାଂସଭୋଜନ ବିରୋଧରେ ଥିଲେ । ୧୮୮୦ ଦଶକରେ ଜାପାନରେ ଆଧୁନିକତାର ପ୍ରଚଳନ ସହ ମାଂସ ମଧ୍ୟ ଗ୍ରହଣ କରାଗଲା । ଜାପାନର ପାରମ୍ପରିକ ମିଠାଗୁଡ଼ିକୁ  'ୱାଗାଶି'  କୁହାଯାଏ । ବର୍ତ୍ତମାନ ଯୁଗରେ ଜାପାନୀ ଖାଦ୍ୟପେୟରୁ କେତୋଟି ବିଶ୍ୱସାରା ପ୍ରସିଦ୍ଧି ଲାଭ କରିଲାଣି । ଏହି ମଧ୍ୟରୁ  'ସୁଶି'  ନାମକ ଭାତ ଓ କଞ୍ଚା ମାଛର ଖାଦ୍ୟ ଅନ୍ୟତମ । ପାରମ୍ପରିକ ଜାପାନୀ ଭୋଜନ ଜାପାନୀ ଭୋଜନରେ ମୁଖ୍ୟ ଖାଦ୍ୟ ଭାବେ ଭାତ ଥାଏ । ଏହାକୁ  'ଗୋହାନ'  କୁହାଯାଏ । ତାହା ସଙ୍ଗେ ସଙ୍ଗେ ଅନେକ  'ଓକାଜୁ'  ବା ଅନ୍ୟାନ୍ୟ ଖାଦ୍ୟ ରହିଥାଏ । ତହିଁରେ  'ମିସୋ'  ସୂପ ବା  'ତ୍ଦୁକେମୋନୋ'  ଆଚାର ଥାଇପାରେ । ଋତୁଚକ୍ର ଆଧାରିତ ଭୋଜନ ଜାପାନୀ ଖାଦ୍ୟରେ ବିଶେଷତଃ ପ୍ରକୃତିର ଋତୁଚକ୍ର ହିସାବରେ ଭୋଜନ ପ୍ରସ୍ତୁତ କରାଯାଏ । ବିଭିନ୍ନ ଖାଦ୍ୟପେୟଗୁଡ଼ିକ ବିଭିନ୍ନ ଋତୁର ଆଗମଙ୍କୁ ଦେଖି ନିର୍ମିତ ।ଏହା ସଙ୍ଗେ ଜାପାନୀ ଖାଦ୍ୟରେ ଅଭୋଜ୍ୟ ପତ୍ର ଓ ଡାଳର ପ୍ରୟୋଗ ମଧ୍ୟ ଦେଖାଯାଏ । ମେପଲ ଗଛର ପତ୍ର ପାଣି ଉପରେ ଭସାଯାଏ- ଏହା ଶୀତଳତା ଦିଏ ବୋଲି ବିଶ୍ୱାସ ରହିଛି । ବାଉଁଶ ପତ୍ରକୁ ବିଭିନ୍ନ ଆକାରରେ କଟାଯାଇ ତଳେ ରଖାଯାଏ । ଚଟଣି ପାରମ୍ପରିକ ଜାପାନୀ ଖାଦ୍ୟରେ ସୋୟା ସସ୍ ର ବ୍ୟଭାର ଭୁବାର ଦେଖାଯାଏ । ଏହା ସଙ୍ଗେ ଭିନେଗାର, ଦାଶି, ସାକେ, ମିରିଣ, ଚିନି ଓ ଲୁଣର ବେଭାର ମଧ୍ୟ ଅଧିକ । ରନ୍ଧାବେଳେ ମସଲା ଓ ତୃଣଜାତୀୟ ଗଛର ବେଭାର ହୁଏ । ଏହାଦ୍ୱାରା ମାଛର ଗନ୍ଧ ପ୍ରଶମିତ ହୁଏ । ନୂଡୁଳସ ଚାଉଳ ଥାନରେ ଜାପାନୀ ଲୋକଙ୍କ ନୂଡୁଳସ ଖାଇବା ସାଧାରଣ । ସୋବା, ଉଦଣ ଓ ରାମେଣ ଏହାର ତିନୋଟି ମୁଖ୍ୟ ପ୍ରକାର । ଏହାଛଡ଼ା ଅନେକ ପ୍ରକାର ମଧ୍ୟ ରହିଛି । ମିଠା ପାରମ୍ପରିକ ଜାପାନୀ ମିଷ୍ଟାନ୍ନଗୁଡ଼ିକୁ  'ୱାଗାଶି'  କୁହାଯାଏ । ଆଜିକାଲି  'ଗ୍ରୀନ ଟୀ ଆଇସ କ୍ରିମ'  ସୁଆଦରେ କରାଯାଇଥିବା ଖାଦ୍ୟଗୁଡ଼ିକ ଅତି ପ୍ରସିଦ୍ଧ ହୋଇପାରିଛି ।  'କାକିଗୋରି'  ଏକ ପାରମ୍ପରିକ ବରଫ ମିଠା ଅଟେ । ପିଲାଙ୍କ ଭିତରେ  'ଡୋରାୟାକି'  ନାମକ ଏକ ପିଠା ବେଶୀ ଜଣାଶୁଣା । ଏହା ଭିତରେ ଏକ ମିଠା ବିନ୍ସ ପେଷ୍ଟ ଥାଏ । ଏହାକୁ ଗରମ ଥିଲାବେଳେ ଖାଇବା ସାଧାରଣ । ପୁଣି ପ୍ରସିଦ୍ଧ କାଟୁଣ  'ଡୋରେମନ' ର ପ୍ରଭାବରେ ଏହି ମିଠାଟି ପ୍ରସିଦ୍ଧି ଲାଭ କରିଛି । ପାନୀୟ ଚା ଜାପାନରେ  'ଗ୍ରୀନ ଟି'  ଚାଷ କରାଯାଉଥିବାରୁ ଏହା ଜାପାନୀ ଚାହା ସମାରୋହରେ ବେଶୀ ବେଭାର କରାଯାଏ । ସାକେ  'ସାକେ'  ପାରମ୍ପରିକ ଚାଉଳ ନିର୍ମିତ ମାଦକ ପାନୀୟ ଅଟେ । ଏଥିରେ ୧୫-୧୭ ପ୍ରତିଶତ ଆଲକୋହୋଲ ରହିଥାଏ । ଚପକାଠି ଜାପାନରେ ଚପଷ୍ଟିକ୍ସ ବା ଚପକାଠି ସାହାଯ୍ୟରେ ଲୋକେ ଖାଆନ୍ତି । ଏହାର ସଠିକ ବ୍ୟବହାର କରିବା ଆବଶ୍ୟକ । ଏହାକୁ ଭାତ ଭିତରେ ସିଧା ଭାବେ କେବେ ରଖାଯାଇ ନଥାଏ, କାରଣ ଏହା ବରିଷ୍ଠଙ୍କ ମୃତ୍ୟୁରେ ରଖାଯାଇଥିବା ଧୂପକାଠି ଭଳି ଦୃଶ୍ୟମାନ ହୁଏ । ଏହା କରିବା ଦ୍ୱାରା ଜାପାନୀ ଲୋକମାନେ ଖରାପ ଭାବିଥାଆନ୍ତି ।
ରାମ ଚନ୍ଦ୍ର ହାଁସଦା  (୧୯ ଜୁନ ୧୯୩୩ - ୨୬ ଅପ୍ରେଲ ୨୦୧୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ରାମଚନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାମ ଚନ୍ଦ୍ର ହାଁସଦା ୧୯୩୩ ମସିହାର ଜୁନ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ରାଜନୈତିକ ଜୀବନ ରାମ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ରାମ ଚନ୍ଦ୍ର ହାଁସଦା ୨୦୧୧ ମସିହାର ଅପ୍ରେଲ ମାସ ୨୬ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୭ ବର୍ଷ ବୟସ ହୋଇଥିଲା ।
ଏକ ସ୍ଥିତି, ଏହା ହାରାହାରି ବାୟୁମଣ୍ଡଳିୟ ଚାପଠାରୁ କମ୍ ଚାପକୁ ବୁଝାଏ । ଲଘୁଚାପ ସୃଷ୍ଟ ଅଞ୍ଚଳରେ ନିକଟବର୍ତ୍ତୀ ଅଞ୍ଚଳ ଅପେକ୍ଷା ବାୟୁମଣ୍ଡଳିୟ ଚାପ କମ୍ ଥାଏ । ଲଘୁଚାପ ପ୍ରକ୍ରିୟା ବାୟୁମଣ୍ଡଳର ଟ୍ରପୋସ୍ପିଅର୍‌ର ଉପର ସ୍ତରରେ ଘଟିଥାଏ । ଅତ୍ୟଧିକ ସୂର୍ଯ୍ୟତାପଦ୍ୱାରା ବାୟୁ ଗରମ ହୁଏ ଓ ହାଲକା ହୋଇ ଉପରକୁ ଉଠିଯାଏ । ଫଳରେ ସେହି ସ୍ଥାନ ପୁରଣ କରିବା ପାଇଁ ନିକଟବର୍ତ୍ତୀ ସ୍ଥାନମାନଙ୍କରୁ ପବନ ବହେ । ଏହା ଋତୁଚକ୍ର ବଦଳିବା ସମୟରେ ଅଧିକାଂଶ ଦେଖାଯାଏ । ଆଉ ମଧ୍ୟ ସମୁଦ୍ର ମଧ୍ୟର ଗରମ ଜଳରେ ବିଜୁଳିପାତ କ୍ରିୟାଦ୍ୱାରା ସୃଷ୍ଟି ହୋଇଥାଏ । ଅଗଷ୍ଟରୁ ଫେବୃୟାରୀ ମଧ୍ୟରେ ମୌସୁମୀ ପ୍ରତ୍ୟାବର୍ତ୍ତନ ସମୟ ଉପନୀତ ହେଉଥିବାବେଳେ ସେପଟେ ଉତ୍ତର ପୁର୍ବ ମୌସୁମୀର ଅାଗମନ ହୋଇଥାଏ । ଉଭୟ କ୍ଷେତ୍ରରୁ ବାୟୁ ଚଳାଚଳ ଏକ ସମୟରେ ଘଟିବାର ସମ୍ଭାବନା ଥିବାରୁ ବଙ୍ଗୋପସଗରରେ ଲଘୁଚାପ ସୃଷ୍ଟି ହୁଏ । ଉଷ୍ମଦେଶୀୟ ବାତ୍ୟା ସମଗ୍ର ବିଶ୍ୱରେ ବର୍ଷର ଯେକୌଣସି ମାସରେ ହୋଇପାରେ । କିନ୍ତୁ ଉତ୍ତର ନଚେତ୍ ଦକ୍ଷିଣ ଗୋଲାର୍ଦ୍ଧରେ ନଭେମ୍ବର ମାସରେ ଘଟିଥାଏ । ଲଘୁଚାପ ସାଧାରଣତଃ ଘନ ବଦଲର ବଳୟ ସୃଷ୍ଟି କରେ ।ସ୍ ଥଳ ଭାଗରେ ତାପମାତ୍ରା କମ୍ ରହେ ଓ ରାତିରେ ସୃଷ୍ଟ ବାଦଲ ତାପ ବିକିରଣରେ ବାଧା ଉପୁଜୁଥିବା କାରଣରୁ ଗୁଲୁମୁଳି ହୁଏ । ପବନର ବେଗ ବୃଦ୍ଧି ପାଏ; ଏହା ଅଧିକ ଘନୀଭୂତ ହୋଇ ବୃଷ୍ଟି ହୁଏ ।
୨୦୧୯ ନୂତନ କରୋନାଭୂତାଣୁ ବା ଊହାନ କରୋନାଭୂତାଣୁ ଏକ ବିଶେଷ ପ୍ରକାରର ଭୂତାଣୁ ଯାହା ସଂକ୍ରାମକ ରୋଗ କରୋନାଭୂତାଣୁ ରୋଗ ୨୦୧୯ କରାଇଥାଏ । ବର୍ତ୍ତମାନ ଏହାକୁ କେବଳ କରୋନା ଭୂତାଣୁ କୁହାଯାଉଛି, କିନ୍ତୁ ଏହା ସାର୍ସ କୋଭିଡ-୨ ଭାବେ ନାମିତ । ୨୦୧୯ ନୂତନ କରୋନାଭୂତାଣୁଟି ପଜିଟିଭ ସେନ୍ସ ସିଙ୍ଗଲ-ସ୍ଟ୍ରାଣ୍ଡେଡ ଆରଏନଏ ଜେନୋମ ( - - ) ବିଶିଷ୍ଟ ଅଟେ  । ଏହା ପକ୍ଷୀ ଓ ସ୍ତନ୍ୟପାୟୀ ଜୀବଙ୍କ ଦେହରେ ରୋଗ କରାଉଥିବା ଏକ ପ୍ରକାର ଭୂତାଣୁ ଏହି ଭୂତାଣୁଦ୍ୱାରା ଘଟୁଥିବା ସର୍ବବ୍ୟାପୀ ମହାମାରୀ କୁ ବିଶ୍ୱ ସ୍ୱାସ୍ଥ୍ୟ ସଂଗଠନ ଆନ୍ତର୍ଜାତୀୟ ସ୍ୱାସ୍ଥ୍ୟ ଆପାତକାଳ ଘୋଷଣା କରିଛି । ସାର୍ସ କୋଭି-୨ ଭୂତାଣୁ ସାର୍ସ କୋଭି ଭୂତାଣୁର ଏକ ପ୍ରକାର । ବିଶ୍ୱାସ କରାଯାଏ ଯେ ଏହା ଜୁନୋଟିକ   ଅର୍ଥାତ ଅନ୍ୟ ପ୍ରାଣୀଙ୍କଠାରୁ ସୃଷ୍ଟି ହେଉଥିବା ଏବଂ ସେମାନଙ୍କଠାରୁ ମନୁଷ୍ୟଠାରେ ସଂକ୍ରମିତ ହୋଇଥିବା ଏକ ଭୁତାଣୁ । ବାଦୁଡ଼ିମାନଙ୍କଠାରେ ଦେଖାଯାଉଥିବା କରୋନା ଭୂତାଣୁ ସହିତ ଏହାର ଅନେକ ସମାନତା ଦେଖିବାକୁ ମିଳୁଥିବାରୁ ଏହାକୁ ବାଦୁଡ଼ିରୁ ଜନ୍ମିତ କରୋନା ଭୁତାଣୁ ବୋଲି ଗ୍ରହଣ କରାଯାଉଛି । ମାତ୍ର ବର୍ତ୍ତମାନ ସୁଦ୍ଧା ଏହାର ମନୁଷ୍ୟଙ୍କଠାରେ ସଂକ୍ରମଣ ପାଇଁ ଦାୟୀ ପ୍ରାଣୀକୁ ଚିହ୍ନଟ କରାଯାଇପାରିନାହିଁ । ଶବ୍ଦ ବ୍ୟୁତ୍ପତ୍ତି ଯେହେତୁ ଏହି ଭୂତାଣୁକୁ ପ୍ରଥମେ ଚୀନର ଊହାନ ସହରରେ ଚିହ୍ନଟ କରାଯାଇଥିଲା, ଏହାକୁ ଊହାନ ଭୂତାଣୁ ବା ଊହାନ କରୋନାଭୂତାଣୁ କୁହାଯାଇଥାଏ । ମାତ୍ର ବିଶ୍ୱ ସ୍ୱାସ୍ଥ୍ୟ ସଂଗଠନ ନିର୍ଦ୍ଦିଷ୍ଟ ସ୍ଥାନ ଉପରେ ଆଧାରିତ ଏହି ନାମଟି ବ୍ୟବହାର କରିବାରେ ପ୍ରତିବନ୍ଧକ ଲଗାଇଛି । ଅନ୍ତର୍ଜାତୀୟ ଭୂତାଣୁ ବର୍ଗୀକରଣ କମିଟି  (ଆଇ.ସି.ଟି.ଭି) ୨୦୨୦ ମସିହା ଫେବୃଆରୀ ୧୧ ତାରିଖରେ ଆଧିକାରିକ ଭାବେ ଭୂତାଣୁଟିକୁ ତୀବ୍ର ଗୁରୁତର ଶ୍ୱାସରୋଗ କରୋନାଭାଇରସ ୨  (ସାର୍ସ କୋଭି-୨) ଭାବେ ନାମିତ କରିଛନ୍ତି  । ଆମେରିକୀୟ ସରକାର ଏବଂ ରାଷ୍ଟ୍ରପତି ଡୋନାଲଡ ଟ୍ରମ୍ପ ଏହାକୁ ଚାଇନିଜ ଭାଇରସ ଅର୍ଥାତ ଚିନୀୟ ଭୂତାଣୁ ରୂପେ ସମ୍ବୋଧନ କରିଛନ୍ତି । ଏହି ଶବ୍ଦର ବ୍ୟବହାରକୁ ଅନେକ ଜାତିବାଦରୂପେ ବିଚାର କରନ୍ତି । ଉତତ୍ପତ୍ତି ଏହି କରୋନା ଭୂତାଣୁକୁ ସର୍ବପ୍ରଥମେ ଚୀନର ଊହାନ ନାମକ ସହରରୁ ଚିହ୍ନିତ ହୋଇଥିଲା । ଯଦିଓ ରୋଗ ସଂକ୍ରମଣର ପ୍ରାଥମିକ କାରକ ସମ୍ପର୍କରେ ଏ ପର୍ଯ୍ୟନ୍ତ କୌଣସି ତଥ୍ୟ ନାହିଁ, ଊହାନର ସାମୁଦ୍ରିକ ଖାଦ୍ୟହାଟରେ କାମ କରୁଥିବା କିଛି ଲୋକ ଏଥିରେ ପ୍ରଥମେ ସଂକ୍ରମିତ ହୋଇଥିଲେ । ସଂରଚନା ସଞ୍ଚରଣ କରୋନା ଭୂତାଣୁ ଦୁଇଟି ଉପାୟରେ ସଂକ୍ରମିତ ବ୍ୟକ୍ତିଙ୍କଠାରୁ ସୁସ୍ଥ ବ୍ୟକ୍ତିଙ୍କ ପାଖକୁ ବ୍ୟାପି ଥାଏ । ପ୍ରତ୍ୟକ୍ଷ ସମ୍ପର୍କ: ସଂକ୍ରମିତ ବ୍ୟକ୍ତିର ଏକ ମିଟର ପରିଧି ମଧ୍ୟରେ ରହିଲେ ଭୂତାଣୁ ସଂକ୍ରମଣର ଆଶଙ୍କା ଥାଏ । ମୁଖ୍ୟତଃ ଯଦି ସଂକ୍ରମିତ ବ୍ୟକ୍ତି କାଶିବା ବା ଛିଙ୍କିବା ସମୟରେ ନିଜ ମୁହଁ ଘୋଡାଇ ନ ରଖେ, ଭୂତାଣୁମାନେ ସେହି ଜଳକଣାଦ୍ୱାରା ନିକଟସ୍ଥ ବ୍ୟକ୍ତି ଶରୀରରେ ପ୍ରବେଶ କରିଥାନ୍ତି । ଅପ୍ରତ୍ୟକ୍ଷ ସମ୍ପର୍କ: ସଂକ୍ରମିତ ବ୍ୟକ୍ତିର ଛିଙ୍କ ବା କାଶରୁ ବାହାରିଥିବା ଜଳକଣା ଅନେକ ଦିନ ପର୍ଯ୍ୟନ୍ତ କପଡ଼ା ଏବଂ ଅନ୍ୟ ଜିନିଷ ପୃଷ୍ଠରେ ଲାଗିରହେ । ଏହାକୁ ସ୍ପର୍ଶ କରିଥିବା ବ୍ୟକ୍ତି ଭୂତାଣୁଦ୍ୱାରା ସଂକ୍ରମିତ ହୋଇଯାଏ । ଚିକିତ୍ସା ଏହି ଭୂତାଣୁଦ୍ୱାରା ହେଉଥିବା ରୋଗ ପାଇଁ ଏ ପର୍ଯ୍ୟନ୍ତ କୌଣସି ନିର୍ଦ୍ଦିଷ୍ଟ ଚିକିତ୍ସା ପଦ୍ଧତି ବାହାରି ନାହିଁ । ଏହା ଏକ ନୂତନ ଭୂତାଣୁ ହୋଇଥିବା ମାନବ ଶରୀର ଏହାକୁ ଲଢ଼ିବା ପାଇଁ ଆବଶ୍ୟକୀୟ ରୋଗ ପ୍ରତିଷେଧକ ଶକ୍ତି ମଧ୍ୟ ଉତ୍ପନ୍ନ କରିପାରି ନାହିଁ । ମାତ୍ର ପ୍ରତିଷେଧକ ଟୀକା ଏବଂ ଔଷଧ ତିଆରି ପାଇଁ ଗବେଷଣା ଯୁଦ୍ଧକାଳୀନ ଭିତ୍ତିରେ ଚାଲିଛି । ସଂକ୍ରମଣ ବଢ଼ିବା ଓ ସମ୍ଭାବିତ ମହାମାରୀ ସ୍ଥିତିକୁ ଏଡ଼ାଇବା ପାଇଁ ବହୁ ଦେଶ ସମ୍ପୂର୍ଣ୍ଣ ବା ଆଂଶିକ ସଙ୍ଗରୋଧ ଜାରିକରିଛନ୍ତି ।
ବଡ଼ଘାଗରା ଜଳପ୍ରପାତ ଓଡ଼ିଶାର କେନ୍ଦୁଝର ଜିଲ୍ଲାର ଏକ ପ୍ରାକୃତିକ ଜଳପ୍ରପାତ ଏବଂ ପର୍ଯ୍ୟଟନ ସ୍ଥାନ । ଅବସ୍ଥିତି ବଡ଼ଘାଗରା, ଜିଲ୍ଲା ସଦରମହକୁମା କେନ୍ଦୁଝରଠାରୁ ୧୦ କି.ମି. ଦୂରରେ ଅବସ୍ଥିତ ଓ ସାନଘାଗରା ଜଳପ୍ରପାତଠାରୁ ୩ କି.ମି. ଦୂରରେ ଅବସ୍ଥିତ । ଏହି ଜଳପ୍ରପାତ ବୈତରଣୀ ନଦୀର ଏକ କ୍ଷୁଦ୍ର ଉପନଦୀ ମାଛକାଳଣା ମଧ୍ୟରେ ଅବସ୍ଥିତ । ଏଠାରେ ନଦୀର ଜଳସ୍ରୋତଟି ହାରାହାରି ୨୦୦ଫୁଟ ଉଚ୍ଚତାରୁ ସିଧାସଳଖ ତଳକୁ ଗତିକରିଛି ।
ହ୍ୟାରୀ ପୋଟର୍ ହେଉଛି ଏକ ସାତଗୋଟି କାଳ୍ପନିକ ଉପନ୍ୟାସ ଯାହାକି ଲେଖକ ଜେ.କେ. ରୌଲିଂଙ୍କଦ୍ୱାରା ରଚିତ ହୋଇଛି । ଏହି ବହିରେ ଯାଦୁଗର ହ୍ୟାରୀ ପୋଟର୍ ଏବଂ ତାଙ୍କର ସାଙ୍ଗ ରୋନାଲ୍ଡ ୱିଜ୍‌ଲି, ହର୍ମୋଇନି ଗ୍ରେଞ୍ଜର୍ ଯେଉଁମାନେ କି ହଗ୍ୱାର୍ଟ୍ସ ଜାଦୁଗରୀ ଏବଂ ତନ୍ତ୍ର ବିଦ୍ୟାଳୟର ବିଦ୍ୟାର୍ଥୀଙ୍କ ସହ ଏକ ଅଦଭୁତପୂବ ରୋମାଞ୍ଚକର ଯାତ୍ରା ଉପରେ ପର୍ଯ୍ୟବସିତ । ଏହି କାହାଣୀର ମୂଳ ଆଧାର ହ୍ୟାରୀ ଯାହାର ପ୍ରଧାନ ଲକ୍ଷ୍ୟ ଦୁଷ୍ଟ ଜାଦୁଗର ଲର୍ଡ୍ ବୋଲ୍‌ଡମଟ‌କୁ ହରାଇବା ଜିଏକି ସମଗ୍ର ଜାଦୁଗରୀ ଦୁନିଆ ଉପରେ ନିଜର ପ୍ରଭୁତ୍ୱ ବିସ୍ତାର କରିବାକୁ ଚାହିଞ୍ଚି ଏବଂ ତା ରାସ୍ତାରେ ଆସିଥିବା ସମସ୍ତ ଲୋକଙ୍କକୁ ସେ ବିନାଶ କରିଛି। ଏହାରେ ପ୍ରଥମ ଉପନ୍ୟାସ ହ୍ୟାରୀ ପୋର୍ଟର୍ ଏବଂ ଫିଲୋସଫର୍ସ ଶ୍ଟୋନ ୧୯୯୭ ମସିହା ୩୦ଜୁନ ମାସରେ ପ୍ରକାଶିତ ହେବ ପରେ ଏହା ଅଦ୍ଭୁତପୂର୍ବ ଲୋକପ୍ରିୟତା ହାସଲ କରି ଇତିହାସ ରଚନା କରିଥିଲା ।
ନିମାପଡ଼ା  (କ୍ରମିକ ସଂଖ୍ୟା: ୧୦୬) ପୁରୀ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ନିମାପଡ଼ା  (ବି), ନିମାପଡ଼ା ବ୍ଳକ ଓ ଗୋପ ବ୍ଳକର କିଛି ଅଞ୍ଚଳ  ।ଗତ ୨୦୨୪ ନିର୍ବାଚନରେ ଭାରତୀୟ ଜନତା ପାର୍ଟି ପ୍ରାର୍ଥୀନୀ ପ୍ରଭାତୀ ପରିଡ଼ା ବିଜୁ ଜନତା ଦଳ ପ୍ରାର୍ଥୀ ଦିଲ୍ଲୀପ କୁମାର ନାୟକଙ୍କଠାରୁ ୪,୫୮୮ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସମୀର ରଞ୍ଜନ ଦାଶ ବିଜୁ ଜନତା ଦଳ ପ୍ରାର୍ଥୀନୀ ପ୍ରଭାତୀ ପରିଡ଼ାଠାରୁ ୨୯,୬୩୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସମିର ରଞ୍ଜନ ଦାଶ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସତ୍ୟବ୍ରତ ପାତ୍ରଙ୍କଠାରୁ ୩୯,୧୫୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୨୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ତ୍ରିଲୋଚନ ବେହେରା  (ଜନ୍ମ: ୨୭ ମାର୍ଚ୍ଚ ୧୯୪୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ସର୍ବଭାରତୀୟ ତୃଣମୂଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ତ୍ରିଲୋଚନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପାଟକୁରା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ତ୍ରିଲୋଚନ ବେହେରା ୧୯୪୪ ମସିହାର ମାର୍ଚ୍ଚ ମାସ ୨୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଭିକାରୀ ଚରଣ ବେହେରା ଏବଂ ପତ୍ନୀଙ୍କ ନାମ ଅମ୍ବିକା ବେହେରା । ତ୍ରିଲୋଚନଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ରାଜନୈତିକ ଜୀବନ ତ୍ରିଲୋଚନ ବେହେରା ଓଡ଼ିଶା ରାଜନୀତିରେ ସର୍ବଭାରତୀୟ ତୃଣମୂଳ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପ୍ରସାଦ ବାବୁ ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଓ ଦୂରଦର୍ଶନ ଧାରାବାହିକ ଆଦିରେ କାମ କରନ୍ତି । ୧୯୭୬ ମସିହାରୁ ସେ ଅଭିନୟ ଜଗତ ସହିତ ଜଡ଼ିତ । ଜନ୍ମ ୧୯୫୦ ମସିହାରୁ ମାର୍ଚ୍ଚ ୨୯ ତାରିଖରେ ସେ ଜନ୍ମଗ୍ରହଣ କରିଥିଲେ ।
ମୋହିନୀ ମୋହନ ପଟ୍ଟନାୟକ (ଜନ୍ମ : ୨୩ ସେପ୍ଟେମ୍ବର ୧୯୪୫) ଜଣେ ଓଡ଼ିଆ ବଂଶୀବାଦକ ଓ ଗୁରୁ ଅଟନ୍ତି  । ବିନା ଗୁରୁରେ ବଂଶୀବାଦନ ଶିଖିଥିବା ଏହି ସଙ୍ଗୀତଜ୍ଞ ୨୦୦୬ମସିହାରେ ଓଡ଼ିଶା ସଙ୍ଗୀତ ନାଟକ ଏକାଡେମୀ ସମ୍ମାନ ପ୍ରାପ୍ତ ହୋଇଥିଲେ । ବାଲ୍ୟଜୀବନ ଓ ଶିକ୍ଷା ମୋହିନୀ ମୋହନ ୧୯୪୫ମସିହାରେ ପୁରୀର ମାର୍କଣ୍ଡେସ୍ୱର ସାହିର ଏକ ଜମିଦାର ପରିବାରରେ ଜନ୍ମଗ୍ରହଣ କରିଥିଲେ । ପିତା କ୍ଷେତ୍ରମୋହନ ପଟ୍ଟନାୟକ ଜଣେ ଆଡ଼ଭୋକେଟ ଥିଲେ । ମାତାଙ୍କ ନାମ ଥିଲା ପଦ୍ମାବତୀ ପଟ୍ଟନାୟକ । ଜେଜେବାପା ଥିଲେ ଜଜ୍ । ପିତାଙ୍କ ଇଚ୍ଛାଥିଲା ମୋହିନୀ ମୋହନ ମଧ୍ୟ ଓକିଲାତି କରନ୍ତୁ, କିନ୍ତୁ ମୋହିନୀଙ୍କୁ ପିଲାଦିନୁ ସଙ୍ଗୀତରେ ସ୍ପୃହା ଥିଲା । ପୁରୀ ବେଳାଭୂମିରେ ସାଙ୍ଗମାନଙ୍କ ସହ ବୁଲୁଥିବା ବେଳେ ଜଣେ ବଂଶୀ ବିକ୍ରେତାଠାରୁ ବଂଶୀଟିଏ କିଣି ତାକୁ ନିଜେ ବଜେଇ ଶିଖିଥିଲେ । ପିଲାଦିନେ ସିଂହାରୀ ଶ୍ୟାମସୁନ୍ଦର କର, ସୀତାର ବାଦକ ରମା ପ୍ରତିହାରୀ ଓ କାଶୀନାଥ ପୂଜାପଣ୍ଡାଙ୍କଠାରୁ ରାଗରାଗିଣୀ ଓ ଅଳଙ୍କାର ଆଦି ବାବଦରେ କିଛି ଶିକ୍ଷାଲାଭ କରିଥିଲେ । ପରେ ସେ ଭୁବନେଶ୍ୱର ଆସି କ୍ୟାପିଟାଲ ହାଇସ୍କୁଲରେ ପାଠ ପଢ଼ିଲେ ଓ ଲଳିତ କଳାପୀଠ ସହିତ ତାଙ୍କର ଯୋଗାଯୋଗ ଆରମ୍ଭ ହୋଇଥିଲା । ଲଳିତ କଳାପୀଠକୁ ଆସୁଥିବା ବିଭିନ୍ନ କଳାକାରଙ୍କଠାରୁ ସେ ସଙ୍ଗୀତ ଶିକ୍ଷା କରିଥିଲେ । ସେ ଉତ୍କଳ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ସ୍ନାତକତ୍ତୋର ଡିଗ୍ରୀ ମଧ୍ୟ ହାସଲ କରିଛନ୍ତି । କର୍ମଜୀବନ ଭୁବନେଶ୍ୱର ଆସିବାପରେ ମୋହିନୀ ମୋହନଙ୍କ ଜଣେ ବଂଶୀବାଦକ ଭାବରେ ବୃତ୍ତିଗତ ଜୀବନ ଆରମ୍ଭ ହୋଇଥିଲା । ପ୍ରଥମେ ସେ ଦୈନିକ ୨ଟଙ୍କାରୁ ୫ଟଙ୍କା ରୋଜଗାର କରୁଥିଲେ । କ୍ରମେ ସେ ଓଡ଼ିଶୀ ନୃତ୍ୟରେ ବଂଶୀ ବଜେଇବା ଆରମ୍ଭ କରିଥିଲେ । [ଆକାଶବାଣୀ କଟକ]] କେନ୍ଦ୍ରରୁ ସେ  "ବି"  ଗ୍ରେଡ଼ କଳାକାର ଭାବରେ ମାନ୍ୟତା ହାସଲ କରିଥିଲେ । ୧୯୭୦ମସିହାରେ ଭାରତ ସରକାରଙ୍କଦ୍ୱାରା ବଛାହୋଇ, ସେ ଜାପାନ ଯାଇଥିଲେ ଏକ୍ସପୋ-୭୦ରେ ସଂଯୁକ୍ତା ପାଣିଗ୍ରାହୀଙ୍କ ଓଡ଼ିଶୀ ନୃତ୍ୟରେ ବଂଶୀବାଦନ କରିବା ପାଇଁ । ଏହାଥିଲା ତାଙ୍କର ପ୍ରଥମ ବିଦେଶ ଗ୍ରସ୍ଥ । ୭୦-୮୦ ଦଶକ ମଧ୍ୟସେ ସେ ସଂଯୁକ୍ତାଙ୍କ ସହ ଦେଶ ବିଦେଶ ସବୁଠାରେ ବଂଶୀବାଦନ କରୁଥିଲେ । ୮୦ଦଶକ ପରେ ଜଣେ ସଙ୍ଗୀତଜ୍ଞଭାବରେ ତାଙ୍କର ଲୋକପ୍ରିୟତା ବଢିଥିଲା ଓ ସେ ଏକକ ପ୍ରଦର୍ଶନ କରିବା ଆରମ୍ଭ କରିଥିଲେ । ସେ ଉତ୍କଳ ସଙ୍ଗୀତ ମହାବିଦ୍ୟାଳୟରେ ଶିକ୍ଷାଦାନ ମଧ୍ୟ କରିଛନ୍ତି ।
ଇଲେକ୍ଟ୍ରୋନିକ ସିଗାରେଟ, ଯାହା ଇ-ସିଗାରେଟ୍ ଭାବରେ ମଧ୍ୟ ଜଣାଶୁଣା, ହେଉଛି ଏକ ଇଲେକ୍ଟ୍ରୋନିକ୍ ଉପକରଣ ଯାହା ତମାଖୁ ସେବନକୁ ଅନୁକରଣ କରିଥାଏ । ଏକ ଇ-ସିଗାରେଟ୍ ବ୍ୟବହାର କରିବାକୁ ଭେପିଂ କୁହାଯାଏ । ଏହାର ଲାଭ ଏବଂ ବିପଦ ଅନିଶ୍ଚିତ ଅଟେ । ଜଣେ ବ୍ୟକ୍ତିଙ୍କ ପାଇଁ ତମାଖୁ ସେବନ କରିବା ଅପେକ୍ଷା ଅଧିକ ନିରାପଦ, ଏନ ଏଚ ଏସ ଇଂଲଣ୍ଡ ସହିତ ଏହା ୯୫% କମ୍ କ୍ଷତିକାରକ ବୋଲି ଆକଳନ ହୋଇଛି । ଯୁବକମାନଙ୍କ ମଧ୍ୟରେ ବ୍ୟବହାର, ବୟସ୍କମାନଙ୍କ ପରି, ସିଗାରେଟର ପରବର୍ତ୍ତୀ ବ୍ୟବହାର ବଢ଼ିବା ପରି ଜଣାଯାଏ । ସେମାନଙ୍କର ଦୀର୍ଘକାଳୀନ ଏବଂ ଜନ ସାଧାରଣଙ୍କ ଉପରେ ସ୍ୱାସ୍ଥ୍ୟ ପ୍ରଭାବ ଜଣା ନାହିଁ । ନିୟନ୍ତ୍ରିତ ନିକୋଟିନ ପୁନଃସ୍ଥାପନ ଚିକିତ୍ସା ନିରାପଦ ଥିବାବେଳେ ଧୂମପାନ ଛାଡିବାକୁ ଚେଷ୍ଟା କରୁଥିବା ଲୋକଙ୍କ ପାଇଁ ଇ-ସିଗାରେଟ୍ ଛାଡିବା ହାର ଅଧିକ ଥିବା ଜଣାପଡିଛି। ଅନ୍ୟମାନଙ୍କ କ୍ଷେତ୍ରରେ, ସେମାନେ ଛାଡ ହାରରେ ପରିବର୍ତ୍ତନ କରନ୍ତି ନାହିଁ । ସ୍ୱଳ୍ପ ସମୟ ମଧ୍ୟରେ ଗମ୍ଭୀର ପାର୍ଶ୍ୱ ପ୍ରତିକ୍ରିୟାର ଆଶଙ୍କା କମ୍ ରହିପାରେ, କିନ୍ତୁ ସେଗୁଡ଼ିକ ଘଟେ । ଏଥିରେ ଏକ ଅଣୁକାରୀ  , ଏକ ଶକ୍ତି ଉତ୍ସ ଯେପରିକି ବ୍ୟାଟେରୀ ଏବଂ ଏକ ପାତ୍ର ଯେପରିକି କାର୍ଟ୍ରିଜ୍ କିମ୍ବା ଟ୍ୟାଙ୍କ ଭଳି କାମ କରେ । ଧୂଆଁ ବଦଳରେ ଉପଭୋକ୍ତା ବାଷ୍ପ ନିଶ୍ୱାସ ନିଅନ୍ତି। ଅଣୁକାରୀ ହେଉଛି ଏକ ଉତ୍ତାପ ସୃଷ୍ଟିକାରୀ ଉପାଦାନ ଯାହା ଇ-ଲିକ୍ୱିଡ୍ ନାମକ ଏକ ତରଳ ପଦାର୍ଥକୁ ବାଷ୍ପରେ ପରିଣତ କରିଥାଏ । ଇ-ସିଗାରେଟ୍ ଏକ ପଫ୍/ଢ଼ୋକ ନେଲେ କିମ୍ବା ଏକ ବଟନ୍ ଦବାଇଲେ ସକ୍ରିୟ ହୋଇଥାଏ କେତେକ ପାରମ୍ପାରିକ ସିଗାରେଟ୍ ପରି ଦେଖାଯାଏ, ଏବଂ ଅଧିକାଂଶ ସଂସ୍କରଣ ରିଫିଲ୍ ବା ପୁନଃ ବ୍ୟବ‌ହାର ଯୋଗ୍ୟ ଥାଏ । ସାଧାରଣତଃ ପ୍ରୋପିଲିନ୍ ଗ୍ଲାଇକଲ୍, ଗ୍ଲିସେରିନ୍, ନିକୋଟିନ୍ ଏବଂ ସ୍ୱାଦରେ ଗଠିତ ଏକ ତରଳ ବାଷ୍ପ ସୃଷ୍ଟି ହୁଏ  ବାଷ୍ପରେ ପ୍ରାୟ ନାଇଟ୍ରୋସାମାଇନ୍, କାର୍ସିନୋଜେନ, ଏବଂ ଭାରୀ ଧାତୁ ଭଳି ଦୂଷିତ ପଦାର୍ଥର ଚିହ୍ନ ରହିଥାଏ  ଏହାର ସଠିକ୍ ରଚନା ଭିନ୍ନ ଭିନ୍ନ ହୋଇଥାଏ, ଏବଂ ବ୍ୟବହାରକାରୀଙ୍କ ଆଚରଣ ସହିତ ଅନେକ ଜିନିଷ ଉପରେ ନିର୍ଭର କରେ  ସେଗୁଡ଼ିକ ୨୦୦୩ରେ ଚାଇନାରେ ଉଦ୍ଭାବିତ ହୋଇଥିଲା ଏବଂ ପ୍ରଥମେ ୟୁରୋପରେ ୨୦୦୫ରେ ଏବଂ ଯୁକ୍ତରାଷ୍ଟ୍ର ଆମେରିକାରେ ୨୦୦୭ ମସିହାରେ ଦୋକାନରେ ମିଳିଥିଲା । ୨୦୧୧ମସିହାରେ ୭ ନିୟୁତ ଇ-ସିଗାରେଟ ବ୍ୟବ‌ହାରକାରୀ ଥିଲେ ଯାହା ୨୦୨୦ ମସିହାର ବଢ଼ିଯାଇ ୬୮ ନିୟୁତ ହୋଇଥିଲା । ୨୦୧୦ ଦଶକର ଆରମ୍ଭରେ ପ୍ରାୟ ୧୦% ଯୁବକ ଇ-ସିଗାରେଟ୍ ବ୍ୟବହାରକାରୀ କେବେ ବି ଧୂମପାନ କରିନାହାନ୍ତି । ତମାଖୁ ନିୟମ ଏବଂ ଡାକ୍ତରୀ ଔଷଧ ନୀତି ସହିତ ସଂଯୁକ୍ତ ହେବା ହେତୁ ଅନେକ ଦେଶରେ ଇ-ସିଗାରେଟ୍ ଆଇନ ସୃଷ୍ଟି କରିବା ଉପରେ ବିତର୍କ ଚାଲିଛି । ୨୦୧୬ରେ ସଂଶୋଧିତ ଇୟୁ ତମାଖୁ ଉତ୍ପାଦ ନିର୍ଦ୍ଦେଶନାମା, କଠୋର ନିୟମାବଳୀ ପ୍ରଦାନ କରିଛି । ୨୦୧୬ସୁଦ୍ଧା ୟୁଏସ ଏଫଡିଏ ଇ-ସିଗାରେଟ୍ ଅନ୍ତର୍ଭୁକ୍ତ କରିବା ପାଇଁ ଏହାର ନିୟାମକ ଶକ୍ତି ବୃଦ୍ଧି କରିଛି । ବଡ଼ ତମାଖୁ କମ୍ପାନୀଗୁଡିକ ସେମାନଙ୍କର ମାର୍କେଟିଂ ପ୍ରୟାସକୁ ବୃଦ୍ଧି କରିଛନ୍ତି । ୨୦୧୪ ସୁଦ୍ଧା ୪୬୬ ବ୍ରାଣ୍ଡର ଇ-ସିଗାରେଟ୍ ଥିଲା । ୨୦୨୦ରେ ବିଶ୍ୱରେ ବିକ୍ରି ପ୍ରାୟ ୧୯ ବିଲିୟନ ଡ଼ଲାର ଥିଲା, ଯେଉଁଥିରେ ଆମେରିକା ସବୁଠାରୁ ବଡ ବଜାର ଥିଲା ।
ଫ୍ରେଞ୍ଚ ଫ୍ରାଇଜ  ଉତ୍ତର ଆମେରିକା ଇଂରାଜୀ, କାନାଡ଼ା ଇଂରାଜୀ, ବ୍ରିଟିଶ ଇଂରାଜୀ  "ଚିପ୍ସ"  ଫ୍ରାଇଜ, ଫିଙ୍ଗର ଚିପ୍ସ  ([[ଭାରତୀୟ ଇଂରାଜୀ), କିମ୍ବା ଫ୍ରେଞ୍ଚ ଫ୍ରାଇଜ ଆଳୁ ସଂଯୁକ୍ତ ରାଜ୍ୟ ଆମେରିକା ଏବଂ କାନାଡ଼ାର ଅଧିକାଂଶରେ ଶବ୍ଦ  'ଫ୍ରାଇଜ ଆଳୁକୁ ସିଝେଇ , ତେଲରେ ଛଣା ହୋଇ ଲମ୍ବା ଆକୃତିର ଖାଦ୍ୟକୁ ଦର୍ଶାଇଥାଏ , କିନ୍ତୁ ୟୁନଇଟେଡ଼ କିଙ୍ଗଡ଼ମ, ଅଷ୍ଟ୍ରେଲିଆ, ଦକ୍ଷିଣ ଆଫ୍ରିକା, ଅୟର୍ଲ୍ୟାଣ୍ଡ ଗଣରାଜ୍ୟ ଏବଂ ନ୍ୟୁଜଲ୍ୟାଣ୍ଡରେ ଏହି ଲମ୍ବା କଟା ଆଳୁରେ ପ୍ରସ୍ତୁତ ଫ୍ରାଇଜକୁ ଶୁଏଷ୍ଟିଙ୍ଗ ଫ୍ରାଇଜ କିମ୍ବା ସ୍କିନୀ ଫ୍ରାଇଜ ବୋଲି କୁହାଯାଏ । ଫ୍ରାନ୍ସରେ ଫ୍ରେଞ୍ଚ ଫ୍ରାଇଜକୁ ଫ୍ରାଇଟ୍ସ କିମ୍ବା ପୋମଜ ଫ୍ରାଇଟ୍ସ କୁହାଯାଏ, ଏହା ଏକ ଏପରି ନାମ ଅଟେ ଯାହାର ପ୍ରୟୋଗ ଅନେକ ଫ୍ରାନ୍ସ ଦେଶରେ ମଧ୍ୟ ବ୍ୟବହାର କରାଯାଏ ।ଅନ୍ୟ ସ୍ଥାନରେ ଏହି ନାମର ଅର୍ଥ ଫ୍ରାଇଡ଼ ପୋଟାଟୋଜ କିମ୍ବା ଫ୍ରେଞ୍ଚ ପୋଟାଟୋଜ ହୋଇଥାଏ । ଶବ୍ଦର ବ୍ୟୁତ୍ପତ୍ତି 1802 ମସିହାରେ ହ୍ୱାଇଟ ହାଉସରେ ଆୟୋଜିତ ଏକ ରାତ୍ରି ଭୋଜନରେ  "ଥମସ ଜେଫରସନ"  ପୋଟାଟୋଜ ସର୍ଡ ଇନ ଫ୍ରେଞ୍ଚ ମ୍ୟାନରକୁ ଅତିଥିମାନଙ୍କ ସମ୍ମୁଖରେ ପରସିଥିଲେ । ବିଂଶ ଶତାବ୍ଦୀ ଅନ୍ତରାର୍ଦ୍ଧରେ ଫ୍ରେଞ୍ଚ ଫ୍ରାଇଜ ଶବ୍ଦବଳୀର ପ୍ରୟୋଗ ଡ଼ିପ ଫ୍ରାଇଜ ପାଇଁ କରାଗଲା, ଏହାର ପ୍ରୟୋଗ ଆଲୁର ଅତିରିକ୍ତ ପିଆଜ କିମ୍ବା ଚିକେନ ପାଇଁ କରାଯାଏ । ଏହି କଥାର ସମ୍ଭାବନା ବହୁତ କମ ରହିଛି କି, ଫ୍ରେଞ୍ଚ ଫ୍ରାଇଜ ଫ୍ରେଞ୍ଚିଙ୍ଗ ଆଡକୁ ସେହି ପ୍ରକାର ସଙ୍କେତ କରିଥାଏ ଯେପରି ଜୁଲିୟାନିଙ୍ଗ ଏବଂ ଫ୍ରେଞ୍ଚ ଫ୍ରାଇଜ ପୋଟାଟୋଜର ପୂର୍ବ ପର୍ଯ୍ୟନ୍ତ ଏହି କଥାର କୌଣସି ପ୍ରାମାଣିକତା ନଥିଲା ।
ଡାବୁଗାଁ  (କ୍ରମିକ ସଂଖ୍ୟା: ୭୬) ନବରଙ୍ଗପୁର ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଡାବୁଗାଁ ବ୍ଳକ, ପାପଡ଼ାହାଣ୍ଡି ବ୍ଳକ ଓ କୋଷାଗୁମୁଡ଼ା ବ୍ଳକର କିଛି ଅଞ୍ଚଳ । ଗତ ୨୦୧୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭୁଜବଳ ମାଝୀ ବିଜୁ ଜନତା ଦଳ ପ୍ରାର୍ଥୀ ମୋତିରାମ ନାୟକଙ୍କଠାରୁ ୬୦୯୭ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଭୁଜବଳ ମାଝି, ବିଜୁ ଜନତା ଦଳ ପ୍ରାର୍ଥୀ ମୋତିରାମ ନାୟକଙ୍କଠାରୁ ୭,୩୭୪ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୬୧ରୁ ୨୦୧୪ ମଧ୍ୟରେ ମୋଟ ୧୩ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ମକର ସେଠୀ  (୧୫ ଜାନୁଆରୀ ୧୯୨୫ - ୧୩ ନଭେମ୍ବର ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ଓଡ଼ିଶା ରାଜନୀତିରେ ସେ ଭାରତୀୟ ଜାତୀୟ କଂଗ୍ରେସ,  (କଂଗ୍ରେସ ଆର୍) ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୬୧, ୧୯୭୧ ଓ ୧୯୭୭ ମସିହାରେ ଓଡ଼ିଶା ବିଧାନ ସଭା ନିର୍ବାଚନରେ ସେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୫ମ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ପରିବାର ଓ ଶିକ୍ଷା ମକର ସେଠୀ ୧୯୨୫ ମସିହାର ଜାନୁଆରୀ ମାସ ୧୫ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଦୀନବନ୍ଧୁ ସେଠୀ । ତାଙ୍କର ପତ୍ନୀଙ୍କ ନାମ ସଶାନୀ ଦେବୀ । ମକରଙ୍କର ୩ ପୁଅ ଓ ୧ ଝିଅଙ୍କ ସମେତ ସମୁଦାୟ ସନ୍ତାନସନ୍ତତି ସଂଖ୍ୟା ଥିଲା ୪ । ରାଜନୈତିକ ଜୀବନ ମକର ସେଠୀ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ,  (କଂଗ୍ରେସ ଆର୍) ଓ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ଥର କାର୍ଯ୍ୟ କରିଥିଲେ । ମକର ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬,୮୨୦ ଖଣ୍ଡ ଭୋଟ ପାଇ ବିଜୟୀ ହୋଇ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ, ଗଣତନ୍ତ୍ର ପରିଷଦର ପ୍ରାର୍ଥୀ ବୀରକିଶୋର ଜେନାଙ୍କୁ ୨,୮୪୯ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୬୧ ମସିହାରୁ ୧୯୬୭ ମସିହାଯାଏଁ କାର୍ଯ୍ୟ କରିଥିଲେ । ୧୯୭୧ ମସିହାର ଓଡ଼ିଶା ବିଧାନ ସଭା ନିର୍ବାଚନ ନିର୍ବାଚନରେ ମକର ଭାରତୀୟ ଜାତୀୟ କଂଗ୍ରେସର  (ଆର୍) ପ୍ରାର୍ଥୀ ଭାବରେ ପୁଣିଥରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ  । ଏହି ନିର୍ବାଚନରେ ସେ ସମୁଦାୟ ୧୧,୨୨୦ ଖଣ୍ଡ ଭୋଟ ପାଇ ବିଜୟୀ ହୋଇ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଶିବ ଚରଣ ସେଠୀଙ୍କୁ ୭,୬୧୫ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୭୧ ମସିହାରୁ ୧୯୭୩ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ୧୯୭୭ ମସିହାର ଓଡ଼ିଶା ବିଧାନ ସଭା ନିର୍ବାଚନ ନିର୍ବାଚନରେ ମକର ଭାରତୀୟ ଜାତୀୟ କଂଗ୍ରେସର  (ଆର୍) ପ୍ରାର୍ଥୀ ଭାବରେ ପୁଣିଥରେ ଆନନ୍ଦପୁର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ  । ଏହି ନିର୍ବାଚନରେ ସେ ସମୁଦାୟ ୧୧,୪୮୫ ଖଣ୍ଡ ଭୋଟ ପାଇ ବିଜୟୀ ହୋଇ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭୁବନାନନ୍ଦ ଜେନାଙ୍କୁ ୬,୫୧୯ ଖଣ୍ଡ ଭୋଟରେ ପରାସ୍ତ କରିଥିଲେ । ଏହି ବିଧାନ ସଭାରେ ସେ ୧୯୭୭ ମସିହାରୁ ୧୯୮୦ ମସିହାରେ ବିଧାନ ସଭା ଭଙ୍ଗ ହେବାଯାଏଁ କାର୍ଯ୍ୟ କରିଥିଲେ । ମୃତ୍ୟୁ ମକର ସେଠୀ ୧୯୯୪ ମସିହାର ନଭେମ୍ବର ମାସ ୧୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୯ ବର୍ଷ ବୟସ ହୋଇଥିଲା ।
ରିବାଭିରିନ  (ଇଂରାଜୀ ଭାଷାରେ ଅନ୍ୟ ନାମ ଟ୍ରିବାଭିରିନ ) ଏକ ଆଣ୍ଟିଭାଇରାଲ ବା ଭୁତାଣୁରୋଧୀ ଔଷଧ  ଯାହା ଆର‌.ଏସ.ଭି ସଂକ୍ରମଣ  , ହେପାଟାଇଟିସ ସି ଓ ଭାଇରାଲ ହେମୋରେଜିକ ଫିଭର   ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ  । ହେପାଟାଇଟିସ ସି ରୋଗ ନିମନ୍ତେ ଏହା ସିମେପ୍ରେଭିର, ସୋଫୋସବୁଭିର  , ପେଜିଣ୍ଟରଫେରନ ଆଲଫା-୨ବି  ( -2 ) ବା ପ୍ରେଜିଣ୍ଟରଫେରନ ଆଲଫା-୨ଏ  ( -2 ) ଇତ୍ୟାଦି ଔଷଧମାନଙ୍କ ସ‌ହିତ ଦିଆଯାଏ  । ଭାଇରାଲ ହେମୋରେଜିକ ଫିଭର ମଧ୍ୟରେ ଲାସା ଫିଭର, କ୍ରିମିଆନ-କଙ୍ଗୋ ହେମୋରେଜିକ ଫିଭର       ଓ ହାଣ୍ଟାଭାଇରସ ସଂକ୍ରମଣ   ରୋଗମାନଙ୍କରେ ଦିଆଯାଏ କିନ୍ତୁ ଇବୋଲା   ବା ମାରବର୍ଗ   ରୋଗରେ ଦିଆଯାଏ ନାହିଁ । ରିବାଭିରିନ ପାଟିରେ ଦିଆଯାଏ ବା ଆଘ୍ରାଣ କରିବାକୁ ଦିଆଯାଏ । ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ, ମୁଣ୍ଡବଥା, ଅଇ, ଜ୍ୱର, ମାଂସପେଶୀ ଯନ୍ତ୍ରଣା ଓ ଚିଡ଼ଚିଡ଼ା ଭାବ ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ହେମୋଲିଟିକ ଆନିମିଆ  , ଯକୃତ ସମସ୍ୟା   ଓ ଆଲର୍ଜି ପ୍ରତିକ୍ରିୟା   ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାର କଲେ ଶିଶୁପ୍ରତି ବିପଦ ହୁଏ । ତେଣୁ ଏହି ଔଷଧ ବ୍ୟବ‌ହାର କରିବାର ୭ ମାସ ପର୍ଯ୍ୟନ୍ତ ବିବାହିତ ପୁରୁଷ ଓ ମହିଳାମାନେ ଜନ୍ମ ନିରୋଧ କରିବାକୁ ଉପଦେଶ ଦିଆଯାଏ । ଏହାର କାର୍ଯ୍ୟବିଧି ଅଦ୍ୟାବଧି ସ୍ପଷ୍ଟ ହୋଇନାହିଁ । ରିବାଭିରିନ ସନ ୧୯୭୧ରେ ପେଟେଣ୍ଟ ହୋଇଥିଲା ଓ ସନ ୧୯୮୬ରେ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ କୋର୍ଷର ମୂଲ୍ୟ ପ୍ରାୟ ୨୦୦ ଆମେରିକୀୟ ଡଲାର ।
ଅର୍ଜୁନ ନାଏକ  (୧ ଜୁଲାଇ ୧୯୨୫ - ୧୪ ଅପ୍ରେଲ ୨୦୧୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅର୍ଜୁନ ନାଏକ ୧୯୨୫ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସନ୍ୟାସୀ ନାଏକ ଓ ପତ୍ନୀଙ୍କ ନାମ ପଦ୍ମାବତୀ ଦେବୀ । ରାଜନୈତିକ ଜୀବନ ଅର୍ଜୁନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଅର୍ଜୁନ ୨୦୧୭ ମସିହାର ଅପ୍ରେଲ ୧୪ ତାରିଖରେ ୯୧ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ରାଜା ରାମ ମନ୍ଦିର  (ଯୋଡ଼ା ବାଂଲା ମନ୍ଦିର ଭାବରେ ମଧ୍ୟ ଜଣାଶୁଣା) ବାଂଲାଦେଶର ମଦାରିପୁର ଜିଲ୍ଲାରେ ଥିବା ଏକ ହିନ୍ଦୁ ମନ୍ଦିର  । ଏହି ମନ୍ଦିର ରାଜୋଇର ଉପଜିଲ୍ଲାର ଖାଲିଆ ଗ୍ରାମରେ ଅବସ୍ଥିତ । ଏହା ସପ୍ତଦଶ ଶତାବ୍ଦୀରେ ଖାଲିଆର ଜମିଦାର ରାଜାରାମ ରାୟଙ୍କଦ୍ୱାରା ନିର୍ମିତ ହୋଇଥିଲା । ମନ୍ଦିରର ସମ୍ମୁଖ ଭାଗ ରାମାୟଣ-ମହାଭାରତର ଦୃଶ୍ୟରେ ସଜାଯାଇଥିବା ଟେରାକୋଟା ଟାଇଲରେ ଆଚ୍ଛାଦିତ ହୋଇଥିଲା । ବର୍ତ୍ତମାନ ମନ୍ଦିରଟି ବଙ୍ଗଳାଦେଶର ସରକାରଙ୍କ ଅଧିନରେ ଥିବା ପ୍ରତ୍ନତତ୍ତ୍ୱ ବିଭାଗ ଅଧିନରେ ଅଛି ।
ସୋମାଲିଆ ନୁକୁରି ପକ୍ଷୀ  (ଇଂରାଜୀ ଭାଷାରେ , ଜୀବବିଜ୍ଞାନ ନାମ ) ଏକ ନୁକୁରି ଜାତୀୟ ପକ୍ଷୀ  । ଏହାକୁ ଏକ ୱେଡର୍ ପକ୍ଷୀଙ୍କ  (ଜଳାଶୟ ନିକଟରେ ବିଚରଣ କରୁଥିବା ପକ୍ଷୀ) ବର୍ଗରେ ପରିଗଣନା କରାଯାଏ  । ୱେଡର୍ ପକ୍ଷୀଙ୍କ ବର୍ଗରେ ଗଣନା କରାଯିବା ସତ୍ତ୍ୱେ ଏହି ପକ୍ଷୀ ମୁଖ୍ୟତଃ ଶୁଷ୍କ ଓ ଖୋଲା ପଡ଼ିଆ ଅଞ୍ଚଳରେ ଏବଂ ଉପ-ମରୁ ପରି ଅଞ୍ଚଳରେ ବିଚରଣ କରିବା ଦେଖାଯାଏ । ଭୂମି ଉପରେ ଦୌଡ଼ି ଦୌଡ଼ି ଏମାନେ ନିଜର ଶିକାର  (ବିଭିନ୍ନ କୀଟପତଙ୍ଗ) ଖୋଜନ୍ତି ଓ ସେମାନଙ୍କୁ ଆହରଣ କରନ୍ତି  । ଏହି କ୍ଷୁଦ୍ର ପକ୍ଷୀ ପୂର୍ବ ଆଫ୍ରିକାରେ ପରିଲକ୍ଷିତ ହୁଅନ୍ତି ଓ ଏମାନଙ୍କର ଦୁଇଟି ଉପପ୍ରଜାତି ରହିଛି । କର୍ସୋରିୟସ୍ ସୋମାଲେନ୍ସିସ୍ ସୋମାଲେନ୍ସିସ୍   .    (ଜର୍ଜ୍ ଅର୍ଣ୍ଣଷ୍ଟ୍ ଶେଲି, ୧୮୮୫) ଉପପ୍ରଜାତି ମୁଖ୍ୟତଃ ଏରିଟ୍ରିଆ, ପୂର୍ବ ଇଥିଓପିଆ ଏବଂ ଉତ୍ତର ସୋମାଲିଆରେ ଦେଖାଯାନ୍ତି  । କର୍ସୋରିୟସ୍ ସୋମାଲେନ୍ସିସ୍ ଲିଟ୍ଟୋରାଲିସ୍   .    (କାର୍ଲୋ ଭୋନ୍ ଏର୍ଲାଙ୍ଗର୍, ୧୯୦୫) ଉପପ୍ରଜାତି ମୁଖ୍ୟତଃ ଦକ୍ଷିଣ ସୁଦାନର ଦକ୍ଷିଣ-ପୂର୍ବ, କେନିଆର ଉତ୍ତର ଓ ପୂର୍ବ ଏବଂ ସୋମାଲିଆର ଦକ୍ଷିଣ ଭାଗରେ ଦେଖାଯାନ୍ତି  । ପୋକଯୋକ ଓ ବିଭିନ୍ନ ମଞ୍ଜି ଏମାନଙ୍କର ପ୍ରଧାନ ଆହାର । ଏମାନେ ମୁକ୍ତ କ୍ଷେତ୍ର, ଛୋଟ ଘାସ ଥିବା ତୃଣଭୂମି କିମ୍ବା ପୋଡ଼ା ପଡ଼ିଆରେ ରହନ୍ତି । ଏମାନଙ୍କ ଶରୀରର ଉଚ୍ଚତା ୮-୯ ଇଞ୍ଚ୍ ପର୍ଯ୍ୟନ୍ତ ହୋଇଥାଏ ।
ହାୱାର୍ଡ଼୍ କାର୍ଟର୍  ୯ ମଈ ୧୮୭୪   ୨ ମାର୍ଚ୍ଚ ୧୯୩୯  ଜଣେ ପ୍ରତ୍ନତତ୍ତ୍ୱବିତ୍ ଓ ମିଶର ଗବେଷକ ଥିଲେ । ସେ ତୁତାନ୍‌ଖାମୁନ୍ ସମାଧିର ଆବିଷ୍କାର କରିଥିଲେ । ପେଷା ଆରମ୍ଭ ହାୱାର୍ଡ଼୍ କାର୍ଟର୍ ଇଂଲଣ୍ଡର ଲଣ୍ଡନ୍‌ଠାରେ ସାମୁଏଲ୍ କାର୍ଟର୍ ଓ ମାର୍ଥା କାର୍ଟର୍‌ଙ୍କଠାରୁ ଜନ୍ମଗ୍ରହଣ କରିଥିଲେ । ୧୮୯୧ରେ, ୧୭ ବର୍ଷ ବୟସରେ ସେ ପର୍ସି ନ୍ୟୁବେରିଙ୍କୁ ସାହାଯ୍ୟ କରିବା ପାଇଁ ମିଶର ଗଲେ । ୧୮୯୪ରୁ ୧୮୯୯ ପର୍ଯ୍ୟନ୍ତ ସେ ଏଡ଼୍‌ୱାର୍ଡ଼୍ ନାଭିଲ୍ ଓ ଡିରେଲ୍ ବାହାରିଙ୍କ ସହିତ କାମ କଲେ । ୧୮୯୯ରେ ସେ ମିଶର ପ୍ରତ୍ନତତ୍ତ୍ୱ ସେବାର ମୁଖ୍ୟ ନିରୀକ୍ଷକ ଭାବେ ଯୋଗ ଦେଲେ । ୧୯୦୫ରେ ସେ ଏହି କାର୍ଯ୍ୟରୁ ଇସ୍ତଫା ଦେଲେ । ତୁତାନ୍‌ଖାମୁନ୍ ସମାଧି ତିନି ବର୍ଷ ପରେ ସେଜର୍ଜ୍ ହର୍ବର୍ଟ୍‌ଙ୍କ ଖନନ ତତ୍ତ୍ୱାବଧାରକ ଭାବେ ନିଯୁକ୍ତି ପାଇଲେ । ଏହାଦ୍ୱାରା ସେ ଆଧୁନିକ ପ୍ରତ୍ନତତ୍ତ୍ୱ ପ୍ରଣାଳୀ ବିଷୟରେ ଅଧିକ ଜାଣିଲେ । ୪ ନଭେମ୍ବର ୧୯୨୨ରେ କାର୍ଟର୍ ତୁତାନ୍‌ଖାମୁନ୍ ସମାଧିର ପଥ ଆବିଷ୍କାର କଲେ ‌। ମୃତ୍ୟୁ ସେ ଲଣ୍ଡନ୍‌ଠାରେ ୨ ମାର୍ଚ୍ଚ ୧୯୩୯ରେ, ୬୪ ବର୍ଷ ବୟସରେ କର୍କଟ ରୋଗଦ୍ୱାରା ମୃତ୍ୟୁବରଣ କରିଥିଲେ । ତାଙ୍କୁ ଲଣ୍ଡନ୍‌ରେ କବର ଦିଆଗଲା । ତାଙ୍କ କବରରେ ଲେଖା ଅଛି , " ଏବଂ "  ,  ". ଆଧାର ଆଗକୁ ପଢ଼ନ୍ତୁ ବାହାର ଲିଙ୍କ୍   138    ' ,  (15 ଜାନୁଆରୀ 2010).  "  ' ?
ସୁଡୋହାଇପୋପାରାଥାଇରଏଡିଜ୍ମ ହେଉଛି ଏକ ଅବସ୍ଥା ଯାହା ପାରାଥାଇରଏଡ୍ ହରମୋନ୍   ପ୍ରତିରୋଧ ହେତୁ ଘଟିଥାଏ । ଏହା ଫଳରେ କମ୍ କ୍ୟାଲସିୟମ୍ ଏବଂ ଉଚ୍ଚ ଫସଫେଟ୍ ସ୍ତର ସୃଷ୍ଟି ହୁଏ, ଯେଉଁଥିରେ କାଲୁଆ ଏବଂ ମାଂସପେଶୀ ସ୍ପାଜ୍ମ ଲକ୍ଷଣ ଦେଖାଯାଏ । ଏହି ରୋଗର କିଛି ପ୍ରକାରରେ କେତେକ ମେଦବହୁଳତା, ନିଦ୍ରା ଶ୍ୱାସରୋଧ ଏବଂ ବୌଦ୍ଧିକ ଅକ୍ଷମତା ଦେଖାଯାଏ । ରୋଗ ଜଟିଳ ହେଲେ ଅନିୟମିତ ହୃତ୍ ସ୍ପନ୍ଦନ, ମୋତିଆବିନ୍ଦୁ ଏବଂ ଗ୍ରୋଥ ହରମୋନ୍ ଅଭାବ ହୋଇପାରେ । ଏହା ଏକ ଜେନେଟିକ ପରିବର୍ତ୍ତନ ଯୋଗୁ ଘଟିଥାଏ; ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ କିମ୍ବା ପ୍ରାରମ୍ଭିକ ବିକାଶ ସମୟରେ ଏହା ଘଟିଥାଏ । ଏହା ଉତ୍ତରାଧିକାରୀ ଏକ୍ସ-ସଂଯୁକ୍ତ ପ୍ରାଧାନ୍ୟ ବା ଅଟୋସୋମାଲ୍ ପ୍ରାଧାନ୍ୟ ପ୍ରଣାଳୀରେ ହୋଇପାରେ । ଏହାକୁ ଟାଇପ୍ ୧କ, ୧ଖ, ୧ଗ, ଏବଂ ୨ ପ୍ରକାରରେ ବିଭକ୍ତ କରାଯାଇଛି । ପିଟିଏଚ ସ୍ତର ଅଧିକ ଥିବାରୁ ଏହା ହାଇପୋପାରାଥାରଏଡିଜ୍ମଠାରୁ ଭିନ୍ନ ଅଟେ । ଜୀବସାର ଗ ସ୍ତର ସାଧାରଣତଃ ସ୍ୱାଭାବିକ ଥାଏ । ଜେନେଟିକ୍ ପରୀକ୍ଷଣଦ୍ୱାରା ରୋଗ ନିର୍ଣ୍ଣୟ ନିଶ୍ଚିତ କରାଯାଏ । ସାଧାରଣତଃ କ୍ୟାଲସିୟମ ସ୍ତର ବଜାୟ ରଖିବା ପାଇଁ କାଲସିଟ୍ରିଓଲ ଦିଆଯାଏ । ଯଦି ଏହା ପର୍ଯ୍ୟାପ୍ତ ହୁଏନି, କ୍ୟାଲସିଅମ୍ ପରିପୂରକ ବ୍ୟବହାର କରାଯାଇପାରେ । ୭.୫ ମିଗ୍ରା/ଡିଏଲ୍ କ୍ୟାଲସିୟମ୍ ସ୍ତର ଥିବା ଲୋକଙ୍କଠାରେ ଶିରାଭ୍ୟନ୍ତର କ୍ୟାଲସିୟମ୍ ଗ୍ଲୁକୋନେଟ୍ ବ୍ୟବହାର କରାଯାଇପାରେ । ସୁଡୋହାଇପୋପାରାଥାଇରଏଡିଜ୍ମ ୧୦୦,୦୦୦ଲୋକଙ୍କ ମଧ୍ୟରୁ ୦.୩ରୁ ୧.୧ଜଣକୁ ପ୍ରଭାବିତ କରେ  ଏହି ଅବସ୍ଥା ସାଧାରଣତଃ ବାଲ୍ୟକାଳରେ ଆବିଷ୍କୃତ ହୋଇଥାଏ । ଦୀର୍ଘକାଳୀନ ଫଳାଫଳଗୁଡ଼ିକ ପରିବର୍ତ୍ତନଶୀଳ ଥାଏ । ଅବସ୍ଥା ପ୍ରଥମେ ୧୯୪୨ ମସିହାରେ ଫୁଲର ଅଲବ୍ରାଇଟ୍ ପ୍ରଥମେ ବର୍ଣ୍ଣନା କରିଥିଲେ ।
ସ୍ୱତଃ‌ସ୍ଫୁର୍ତ୍ତ ଜୀବାଣୁ ପେରିଟୋନାଇଟିସ  ହେଉଛି ଉଦରରେ ଥିବା ଆସାଇଟିକ ତରଳ ପଦାର୍ଥର ବିନା ଉତ୍ସରେ ପରିବ୍ୟାପ୍ତ ଜୀବାଣୁ ସଂକ୍ରମଣ । ଏହାର ଲକ୍ଷଣ ସାଧାରଣତଃ ବିସ୍ତାର ବା ସାମାନ୍ୟରୁ ମଧ୍ୟମ ଧରଣର ପେଟ ଯନ୍ତ୍ରଣା ଅନ୍ତର୍ଭୁକ୍ତ କରେ ଯାହା ସ୍ଥିର ରହେ । ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଜ୍ୱର କିମ୍ବା ଦ୍ୱନ୍ଦ୍ୱ ହୋଇପାରେ । ଜଟିଳତା ମଧ୍ୟରେ ବୃକ୍‌କ ସମସ୍ୟା, ଯକୃତ ଜନିତ ସମସ୍ୟା ଏବଂ ପାକଅନ୍ତନଳୀରୁ ରକ୍ତସ୍ରାବ ହୋଇପାରେ । ସିରୋସିସ୍, ପେରିଟୋନିଅଲ କର୍କଟ, ହୃଦ୍‌ପାତ, ଅଗ୍ନାଶୟ ପ୍ରଦାହ ଏବଂ ନେଫ୍ରୋଟିକ୍ ସିଣ୍ଡ୍ରୋମ ରୋଗମାନ ଏହି ରୋଗ ସଙ୍କଟ ଆଣିପାରେ । ସାଧାରଣତଃ ଇକୋଲାଇ ଭଳି ଗ୍ରାମ-ନକରାତ୍ମକ ଜୀବାଣୁ ଏଥିପାଇଁ ଦାୟୀ ହୁଅନ୍ତି । ପାରାସେଣ୍ଟେସିସ କରି ରୋଗ ନିର୍ଣ୍ଣୟ କରାଯାଏ ଓ ପେରିଟୋନିଆଲ ତରଲ ପଦାର୍ଥ ନମୁନା ସଂଗ୍ରହ କରାଯାଏ । ଏହି ତରଳ ପଦାର୍ଥରେ ଅତ୍ୟଧିକ ପରିମାଣର ନିଉଟ୍ରୋଫିଲ ଥିଲେ  (> 250 ଜୀବକୋଷ/ ) ରୋଗ ନିଶ୍ଚିତ ବୋଲି ଧରାଯାଏ  । ଚିକିତ୍ସା ଜୀବାଣୁ କଲଚର ଫଳାଫଳକୁ ଅପେକ୍ଷା ନକରି ଆଣ୍ଟିବାୟୋଟିକ ଚିକିତ୍ସା ଆରମ୍ଭ କରାଯାଏ । ସମ୍ପ୍ରଦାୟରେ ଯେଉଁମାନେ ସଂକ୍ରମଣର ବିକାଶ କରନ୍ତି, ତାଙ୍କୁ ସାଧାରଣତଃ ସେଫଟ୍ରାଇଆକ୍ସୋନ୍ ଦିଆଯାଏ; ଡାକ୍ତରଖାନାରେ ସଂକ୍ରମିତ ହୋଇଥିଲେ ପିପେରାସିଲିନ/ ଟାଜୋବ୍ୟାକ୍ଟମ ଦିଆଯାଏ । ସାଧାରଣତଃ ଆଲବୁମିନ ଇନଫ୍ୟୁସନ ମଧ୍ୟ ଦିଆଯାଇପାରେ । ଯେଉଁମାନଙ୍କର ସିରୋସିସ ରୋଗୀଙ୍କର ଉଦର ରକ୍ତସ୍ରାବ ହେଉଥିଲେ ଆଣ୍ଟିବାୟୋଟିକ ବ୍ୟବହାର କରି ଏହି ରୋଗକୁ ରୋକାଯାଇପାରେ । ସିରୋସିସ୍ କାରଣରୁ ଡାକ୍ତରଖାନାରେ ଭର୍ତ୍ତି ହୋଇଥିବା ରୋଗୀଙ୍କ ମଧ୍ୟରୁ ପ୍ରାୟ ୧୫% ଲୋକଙ୍କ ମଧ୍ୟରେ ଏହି ରୋଗ ଥାଇପାରେ । ଏହାର ମୃତ୍ୟୁ ଆଶଙ୍କା ଅଧିକ, ଗୋଟିଏ ମାସରେ ୩୦% ମୃତ ଏବଂ ଏକ ବର୍ଷରେ ୬୦% ମୃତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୬୪ ମସିହାର ହାରୋଲ୍ଡ ଓ କନ ବର୍ଣ୍ଣନା କରିଥିଲେ । ଏହି ରୋଗ ସଙ୍କଟ ଥିବା ବ୍ୟକ୍ତିମାନଙ୍କର ମଧ୍ୟ ସ୍ୱତଃ‌ସ୍ଫୁର୍ତ୍ତ କବକ ପେରିଟୋନାଇଟିସ   ହୋଇପାରେ ।
ଲେସିନୁରାଡ  (ଇଂରାଜୀ ଭାଷାରେ ), ଜୁରାମ୍ପିକ ଏକ ବିକ୍ରୟ ନାମ, ହେଉଛି ଗାଉଟ ସହିତ ଜଡିତ ଉଚ୍ଚ ରକ୍ତ ୟୁରିକ ଏସିଡର ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । କେବଳ ଆଲୋପୁରିନୋଲ କିମ୍ବା ଫେବକ୍ସୋଷ୍ଟାଟ ଔଷଧ ପର୍ଯ୍ୟାପ୍ତ ନ ହେଲେ ତାହା ସ‌ହିତ ଲେସିନୁରାଡ ଦେବାକୁ ପରାମର୍ଶ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ବୃକ୍‌କ ସମସ୍ୟା ଏବଂ ଗାସ୍ଟ୍ରୋଏସୋଫେଜିଆଲ ରିଫ୍ଲକ୍ସ ଡିଜିଜ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ହୃତ୍‌‌ପିଣ୍ଡ ସମସ୍ୟା ଏବଂ ଷ୍ଟ୍ରୋକ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ୟୁଆରଏଟି୧  ( 1) ଏବଂ ଓଏଟି୪  ( 4) ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଲେସିନୁରାଦ ଅନୁମୋଦିତ ହୋଇଥିଲା । ୨୦୧୬ରେ ୟୁରୋପରେ ଏହାକୁ ଅନୁମୋଦନ କରାଯାଇଥିବାବେଳେ ପରବର୍ତ୍ତୀ ସମୟରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା । ୨୦୨୧ ସୁଦ୍ଧା ଏହା ଆମେରିକାରେ ଆଉ ବ୍ୟବସାୟିକ ଭାବରେ ଉପଲବ୍ଧ ନୁହେଁ ।
ପେରାମପାନେଲ, ଏକ ବିକ୍ରୟ ନାମ ଫାଇକୋମ୍ପା, ହେଉଛି ଏକ ଔଷଧ ଯାହା ଆଂଶିକ ବାତ ଏବଂ ସାଧାରଣ ଟନିକ୍-କ୍ଲୋନିକ୍ ବାତ ଆକ୍ରାନ୍ତ ରୋଗୀର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ହୁଏତ ଅନ୍ୟ ଔଷଧ ମିଶ୍ରଣ ବ୍ୟତୀତ କିମ୍ବା ସ‌ହିତ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁଭାବ, ବିରକ୍ତିକରତା, ଅଇ, ଓଜନ ବୃଦ୍ଧି ଏବଂ ଶାରୀରିକ ସମନ୍ୱୟର ଅଭାବ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ହତ୍ୟା କିମ୍ବା ଆତ୍ମହତ୍ୟା ଚିନ୍ତାଧାରା, ଔଷଧ ପ୍ରତିକ୍ରିୟା ସ‌ହିତ ଇଓସିନୋଫିଲିଆ ଏବଂ ସିଷ୍ଟମିକ୍ ଲକ୍ଷଣ   ଏବଂ ଅପବ୍ୟବହାର ଅନ୍ତର୍ଭୁକ୍ତ ହୋଇପାରେ । ଏହା ଲେଭୋନରଜେଷ୍ଟ୍ରଲ୍ ଗ୍ରହଣ କରୁଥିବା ଜନ୍ମ ନିୟନ୍ତ୍ରଣର ପ୍ରଭାବକୁ ମଧ୍ୟ ହ୍ରାସ କରିଥାଏ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି କରିପାରେ । ଏହା ଆମ୍ପା ରିସେପ୍ଟରକୁ  ( - -3- -5- -4, ) ଅବରୋଧ କରି କାର୍ଯ୍ୟକ୍ଷମ ହୁଏ  । ୨୦୧୨ ମସିହାରେ ଆମେରିକାରେ ଏବଂ ୟୁରୋପରେ ଚିକିତ୍ସା କ୍ଷେତ୍ରରେ ପେରାମପାନେଲ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ଏହାର ୪ ସପ୍ତାହର ଔଷଧ ଖର୍ଚ୍ଚ ୨୦୨୧ ମସିହାରେ ପ୍ରାୟ ୧୦୦୦୦ ଡଲାର ଥିଲା । ଡ୍ରଗ୍ ଏନଫୋର୍ସମେଣ୍ଟ ଆଡମିନିଷ୍ଟ୍ରେସନ‌ଦ୍ୱାରା ଏହା ଏକ ସିଡ୍ୟୁଲ୍ ତୃତୀୟ ନିୟନ୍ତ୍ରିତ ପଦାର୍ଥ ଭାବରେ ବିବେଚିତ ଅଟେ ।
ରାନୋଲାଜିନ  (ଇଂରାଜୀ ଭାଷାରେ , ଏକ ବିକ୍ରୟ ନାମ ରାନେକ୍ସା/ ) ଏକ ଔଷଧ ଯାହା ଆଞ୍ଜାଇନା ବା ହୃତ୍‌ପିଣ୍ଡ ଜନିତ ଯନ୍ତ୍ରଣାର   ଲାଘବ ନିମନ୍ତେ ଦିଆଯାଏ  । ଅନ୍ୟାନ୍ୟ ଔଷଧରେ ଉପଶମ ନହେଲେ ତାହା ସ‌ହିତ ରାନୋଲାଜିନ ଦିଆଯାଏ । ପୁରୁଷଙ୍କ ଅପେକ୍ଷା ମହିଳାଙ୍କ ଉପରେ ଏହାର ଉପକାରୀତା କମ ଜଣାଯାଏ । ଏହା ପାଟିରେ ଦିଆଯାଏ । ରାନୋଲାଜିନର ସାଧାରଣ ପ୍ରତିକ୍ରିୟାରେ କୋଷ୍ଠକାଠିନ୍ୟ, ମୁଣ୍ଡ ବିନ୍ଧା, ଅଇ ଓ ମୁଣ୍ଡ ଓଜନିଆ ଲାଗେ । ପ୍ରତିକ୍ରିୟା ସାଂଘାତିକ ହେଲେ ପ୍ରଲମ୍ବିତ କ୍ୟୁଟି   ହୋଇଯାଏ । ସିରୋସିସ୍ ରୋଗ ଥିଲେ ଏହା ଦିଆଯାଏ ନାହିଁ । ଏହାର କାର୍ଯ୍ୟବିଧି ଅଜ୍ଞାତ ଥିଲେ ମଧ୍ୟ ଆଡେନୋସିନ ଟ୍ରାଇଫସଫେଟ   ସ‌ହିତ ସମ୍ପର୍କ ଥିବା ଅନୁମାନ କରାଯାଏ । ସନ ୨୦୦୬ରେ ରାନୋଲାଜିନ ପେଟେଣ୍ଟ ହେବା ପରେ ସନ ୧୯୯୬ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ରରେ ସ୍ୱୀକୃତ ହୋଇଥିଲା । ସନ ୨୦୧୯ରେ ସଂଯୁକ୍ତ ରାଷ୍ଟ୍ରରେ   ଏନଏଚଏସକୁ   ଏହାର ଏକ ମାସର ଡୋଜ ପିଛା ପ୍ରାୟ ୫୦ ପାଉଣ୍ଡ ଖର୍ଚ୍ଚ କରିବାକୁ ପଡ଼ୁଥିଲା । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବାବଦ ଏକ ମାସରେ ପ୍ରାୟ ୩୪୩ ଆମେରିକୀୟ ଡଲାର ଖର୍ଚ୍ଚ ହୁଏ । ସନ ୨୦୧୬ରେ ଏହାର ଏକ ନିୟୁତରୁ ଅଧିକ ପ୍ରେସକ୍ରିପସନ ହୋଇ ସର୍ବାଧିକ ପ୍ରେସକ୍ରିପସନ ତାଲିକାରେ ୨୭୬ତମ ସ୍ଥାନରେ ଥିଲା ।
ମୁଲ୍‌ବଗଲ୍ ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର କୋଲର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମୁଲ୍‌ବଗଲ୍ ୧୩.୧୬୩୭ ଉତ୍ତର ଅକ୍ଷାଂଶ ଓ ୭୮.୩୯୨୧ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୭୭୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଲ୍‌ବଗଲ୍ ସହରର ମୋଟ ଜନସଂଖ୍ୟା ୪୪୦୩୧ ଅଟେ । ସେଥି ମଧ୍ୟରୁ ୫୦.୭୭% ଜଣ ପରୁଷ ହୋଇଥିବା ବେଳେ ୪୯.୨୩% ଜଣ ନାରୀ ଅଟନ୍ତି । ମୁଲ୍‌ବଗଲ୍ର ସାକ୍ଷରତା ହାର ୬୦.୯୩% ଅଟେ । ଏହା ଜାତୀୟ ହାରଠାରୁ ୩.୯୧% ପ୍ରତିଶତ ଅଧିକ ଅଟେ । ସେଥିରୁ ୩୪.୨୬% ପ୍ରତିଶତ ପୁରୁଷ ଓ ୨୬.୬୭% ନାରୀ ଅଟନ୍ତି । ୧୪.୩୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମୁଲ୍‌ବଗଲ୍ର ସରକାରୀ ଭାଷା ଅଟେ ।
ଇବୁଟିଲାଇଡ  (ଇଂରାଜୀ ଭାଷାରେ ), କରଭର୍ଟ ବିକ୍ରୟ ନାମ, ହେଉଛି ଏକ ଔଷଧ ଯାହା ସାହାଯ୍ୟରେ ନିକଟ ଅତୀତରେ ଆରମ୍ଭ ହୋଇଥିବା ଆଟ୍ରିଆଲ ଫିବ୍ରିଲେସନ୍ ଏବଂ ଆଟ୍ରିଆଲ ଫ୍ଲଟରକୁ ରୂପାନ୍ତର କରିବାକୁ ଚେଷ୍ଟା କରାଯାଏ  । ଏହା ଏକ ଶିରାରେ ଧୀରେ ଧୀରେ ଇଞ୍ଜେକସନ ଆକାରରେ ଦିଆଯାଏ । ଆପେକ୍ଷିକ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପାଲ୍ପିଟେସନ୍, ନିମ୍ନ ରକ୍ତଚାପ, ବାନ୍ତି, ଏବଂ ମୁଣ୍ଡବିନ୍ଧା ଅନ୍ତର୍ଭୁକ୍ତ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଟର୍ସାଡେସ ଡି ପଏଣ୍ଟେସ ଏବଂ ଆଟ୍ରିଓଭେଣ୍ଟ୍ରିକୁଲାର ଅବରୋଧ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଏକ ତୃତୀୟ ଶ୍ରେଣୀର ଆଣ୍ଟିଆରିଦମିକ ଏବଂ କାର୍ଯ୍ୟ ସମ୍ଭାବନାକୁ ଦୀର୍ଘ କରି କାର୍ଯ୍ୟ କରେ । ୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ଇବୁଟିଲାଇଡ ଅନୁମୋଦିତ ହୋଇଥିଲା । ଏହା ୟୁରୋପର କିଛି ଅଂଶରେ ଅନୁମୋଦିତ କିନ୍ତୁ ବ୍ରିଟେନ ନୁହେଁ  ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୧ ମିଗ୍ରା ମାତ୍ରାର ପାଇଁ ଏହାର ମୂଲ୍ୟ ପ୍ରାୟ ୩୨୫ ଡଲାର ଅଟେ ।
ଆନନ୍ଦ ଶଙ୍କର ଦାସ ଜଣେ ଓଡ଼ିଆ ଲେଖକ ତଥା ନାଟ୍ୟକାର, ଯିଏକି ୧୯୮୧ ମସିହାରେ ତାଙ୍କ ରଚିତ ପୁସ୍ତକ ଧର୍ମାର ଅଭିଶାପ ପାଇଁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଜୀବନୀ ଆନନ୍ଦ ଶଙ୍କର ଦାସ ମୟୂରଭଞ୍ଜ ଜିଲ୍ଲାର ବାରିପଦାଠାରେ ଜନ୍ମଗ୍ରହଣ କରିଥିଲେ ।
ରତ୍ନପ୍ରଭା ଦେବୀ  (୧୧ ଡିସେମ୍ବର ୧୯୦୯ - ୨୭ ଅପ୍ରେଲ ୨୦୦୧) ଜଣେ ଓଡ଼ିଆ ରାଜନୀତିଜ୍ଞା ଥିଲେ  । ସେ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ରତ୍ନପ୍ରଭା ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ୧୯୫୭, ୧୯୬୧ ଓ ୧୯୬୭ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କିଶୋର ନଗର ଓ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୨ୟ, ୩ୟ ଓ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ରତ୍ନପ୍ରଭା ୧୯୦୯ ମସିହାର ଡିସେମ୍ବର ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଆଦିତ୍ୟ ପ୍ରତାପ ସିଂହ ଦେଓ ଓ ପତିଙ୍କ ନାମ ଶଙ୍କର ପ୍ରତାପ ସିଂହ ଦେଓ । ତାଙ୍କ ପତି ଶଙ୍କର ପ୍ରତାପ ସିଂହ ଦେଓ, ପୁଅ କାମାକ୍ଷା ପ୍ରସାଦ ସିଂହ ଦେଓ ଓ ଭାଇ ରାଜେନ୍ଦ୍ର ନାରାୟଣ ସିଂହଦେଓ ଓଡ଼ିଶା ରାଜନୀତିରେ ଜଣାଶୁଣା ରାଜନେତା । ରାଜନୈତିକ ଜୀବନ ରତ୍ନପ୍ରଭା ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦ ଓ ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ରତ୍ନପ୍ରଭା ୨୦୦୧ ମସିହାର ଅପ୍ରେଲ ମାସ ୨୭ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୯୧ ବର୍ଷ ବୟସ ହୋଇଥିଲା ।
ଏଟେଲକାଲସେଟାଇଡ  (ଇଂରାଜୀ ଭାଷାରେ ), ପାର୍ସାବିଭ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ସେକେଣ୍ଡାରୀ ହାଇପରପାରାଥାଇରଏଡ ରୋଗୀର ହେମୋଡାଏଲିସିସ ଚିକିତ୍ସା ସମୟରେ ବ୍ୟବହୃତ ହୁଏ  । ଏହା ଆୟୁଷ ଏବଂ ହୃଦରୋଗ ପରି ଅବସ୍ଥାର ଫଳାଫଳକୁ ପରିବର୍ତ୍ତନ କରେ କି ନାହିଁ ତାହା ଅସ୍ପଷ୍ଟ ଅଛି । ପ୍ରତ୍ୟେକ ଡାଏଲିସିସ ଅଧିବେଶନ ଶେଷରେ ଏକ ଶିରାରେ ଏହି ଔଷଧ ଇଞ୍ଜେକସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ କ୍ୟାଲସିୟମ୍, ମାଂସପେଶୀ ସଂକୋଚନ  (ସ୍ପାଜ୍ମ), ତରଳ ଝାଡ଼ା ଏବଂ ଅଇ ଲାଗେ  ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ହୃଦ୍‌ପାତ, ଉପର ପାକଅନ୍ତନଳୀରୁ ରକ୍ତସ୍ରାବ, ଏବଂ ଆଡାନାମିକ୍ ହାଡ଼ ରୋଗ ହୋଇପାରେ । ଏହା ଏକ କାଲସିମାଇମେଟିକ ଯାହା ପାରାଥାଇରଏଡ୍ ଗ୍ରନ୍ଥିରେ କ୍ୟାଲସିୟମ୍-ସେନ୍ସିଙ୍ଗ୍ ରିସେପ୍ଟରଗୁଡ଼ିକୁ ସକ୍ରିୟ କରି କାର୍ଯ୍ୟକ୍ଷମ ହୁଏ । ୨୦୧୬ ମସିହାରେ ୟୁରୋପରେ ଏବଂ ୨୦୧୭ରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଏଟେକାଲସେଟାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଥରକୁ ୫ ମିଗ୍ରା ମାତ୍ରାର ଔଷଧ, ସପ୍ତାହରେ ତିନିଥର କରି ୪ ସପ୍ତାହ ଦେଲେ ପ୍ରାୟ ୩୩୦ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨,୧୦୦ ଡଲାର ଅଟେ ।
କ୍ୟାଲ୍‌ସିଅମ ହେଉଛି ଏକ ରାସାୟନିକ ମୌଳିକ ଯାହାର ପ୍ରତୀକ ଓ ପରମାଣୁ କ୍ରମାଙ୍କ ୨୦ । ଏହା ଭୂପୃଷ୍ଠର ପଞ୍ଚମ ସର୍ବାଧିକ ଉପଲବ୍ଧ ମୌଳିକ ଓ ଏକ ନରମ ଆଲ୍‌କାଲାଇନ୍ ଧାତୁ । ସମୁଦ୍ର ଜଳରେ ଏହା ଦ୍ରବିଭୁତ ହେଉଥିବା ପଞ୍ଚମ ଆୟନ । ସଜୀବ ପ୍ରାଣୀର କୋଷତତ୍ତ୍ୱ ନିମନ୍ତେ ଏହା ଏକ ଅତ୍ୟାବଶ୍ୟକ ପଦାର୍ଥ । ଏହା ଜୀବକୋଷ ଭିତରକୁ ଓ ବାହାରକୁ ଯିବା ଆସିବା କରୁଥାଏ । ହାଡ଼ ଓ ଦାନ୍ତ ଗଠନରେ ଏହା ଶକ୍ତି ପ୍ରଦାନ କରେ । ଶରୀରରେ ଧାତୁମାନଙ୍କ ମଧ୍ୟରେ ଏହା ସର୍ବାଧିକ ପରିମାଣରେ ଥାଏ । ଗୃହ ଉପକରଣ ଭାବରେ ଚୂନ ରୁପରେ ଏହା ପ୍ରାଗ ଐତିହାସିକ ଯୁଗରୁ  (୭୦୦୦ରୁ ୧୪୦୦୦ ଖ୍ରୀ.ପୂ.) ବ୍ୟବହୃତ ହୋଇଆସୁଅଛି  । ଖାପାଜା ମେସୋପଟାମିଆରେ   ୨୫୦୦ ଖ୍ରୀ.ପୂରେ ଚୂନ ଭାଟିରେ ପ୍ରସ୍ତୁତ ହେବା ପ୍ରମାଣ ଅଛି । ୯୭୫ ମସିହାରେ ଏହା ପ୍ଲାସ୍ଟର ଅଫ୍ ପ୍ୟାରିସ୍ ଆକାରରେ ହାଡ଼ ଭଙ୍ଗା ଚିକିତ୍ସାରେ ବ୍ୟବହୃତ ହେଉଥିଲା ।
ଟ୍ରିଚିନୋସିସ  (ଇଂରାଜୀ ଭାଷାରେ ) ଏକ ପରଜୀବୀ ରୋଗ   ଯାହା ଟ୍ରିଚିନେଲା   ପରଜୀବୀଦ୍ୱାରା ସୃଷ୍ଟି ହୁଏ  । ଅନ୍ତନଳୀରେ ପ୍ରାରମ୍ଭିକ ସଂକ୍ରମଣ ସମୟରେ ତରଳ ଝାଡ଼ା, ପେଟ ଯନ୍ତ୍ରଣା   ଓ ବାନ୍ତି ହୁଏ । ସଂକ୍ରମଣ ହେବାର ଏକ ସପ୍ତାହ ପରେ ଏହାର ଲାର୍ଭା ସ୍ଥାନାନ୍ତର ହୋଇ ମାଂସପେଶୀକୁ ଗଲେ ମୁହଁ ଇଡିମା/ଫୁଲା, ଆଖିଧରା, ଜ୍ୱର, ମ୍ୟାଲଜିଆ/ମାଂସପେଶୀରେ ଯନ୍ତ୍ରଣା   ଓ ରାସ   ହୁଏ । କିଛି ସଂକ୍ରମଣ ଲକ୍ଷଣହୀନ ମଧ୍ୟ ହୁଏ । ସଂକ୍ରମଣ ଜଟିଳ ହେଲେ ମାୟୋକାର୍ଡ଼ାଇଟିସ  , କେନ୍ଦ୍ରୀୟ ସ୍ନାୟୁ ମଣ୍ଡଳରେ ସମସ୍ୟା ଓ ନିମୋନିଆ ହୁଏ । ଅସିଦ୍ଧ ଟ୍ରିଚିନେଲା ସିସ୍ଟ   ଥିବା ମାଂସ ଖାଇଲେ ଏହି ରୋଗ ବ୍ୟାପେ । ଅଧିକାଂଶ ସମୟରେ ଘୁଷୁରୀ ମାଂସ ଓ ବେଳେ ବେଳେ ଭାଲୁ ଓ କୁକୁର ମାଂସ ଖାଇଲେ ଏହି ରୋଗ ହୁଏ । ଅନେକ ଟ୍ରିଚିନେଲା ସବଟାଇପ ଯେପରିକି ଟ୍ରିଚିନେଲା ସ୍ପାଇରାଲିସ ଯୋଗୁ ମଧ୍ୟ ରୋଗ ହୁଏ । ପାକସ୍ଥଳୀରେ ସିସ୍ଟରୁ ଲାର୍ଭା ବାହାରେ । ଏହି ଲାର୍ଭା ଅନ୍ତନଳୀ କାନ୍ଥରେ ପଶି ସେଠାରେ ବୟଃପ୍ରାପ୍ତ ହୁଅନ୍ତି । ଏକ ସପ୍ତାହ ପରେ ଏମାନେ ଲାର୍ଭା ଛାଡ଼ନ୍ତି ଯାହା ସ୍ଥାନାନ୍ତର ହୋଇ ରେଖାକୃତ ମାଂସପେଶୀକୁ ଯାଇ ସେଠାରେ ସିସ୍ଟ ସୃଷ୍ଟି କରନ୍ତି । ଲକ୍ଷଣ ଦେଖି ରୋଗ ସନ୍ଦେହ କଲା ପରେ ସେରୋଲୋଜି   ପରୀକ୍ଷାରୁ ବା ତନ୍ତୁ ବାୟୋପ୍ସି   କରି ସେଥିରେ ଲାର୍ଭା ପାଇଲେ ସନ୍ଦେହ ନିଧାର୍ଯ୍ୟରେ ପରିଣତ ହୁଏ । ଏହି ରୋଗୁ ରକ୍ଷା ପାଇବା ନିମନ୍ତେ ମାଂସକୁ ଉତ୍ତମ ରୂପେ ସିଝେଇ ଖାଇବାକୁ ହୁଏ । ଖାଦ୍ୟ ଥର୍ମୋମିଟର   ସାହାଯ୍ୟରେ ମାଂସ ଭିତରର ଉତ୍ତାପ ଯଥେଷ୍ଟ କି ନୁହେଁ ଜଣାଯାଇପାରେ । ଆଲବେଣ୍ଡାଜୋଲ ବା ମେବେଣ୍ଡାଜୋଲ ଭଳି ପରଜୀବୀ ବିରୋଧୀ ଔଷଧ ଦେଇ ଚିକିତ୍ସା କରାଯାଏ । ଶୀଘ୍ର ଚିକିତ୍ସା କଲେ ବୟଃପ୍ରାପ୍ତ ପରଜୀବୀ ମରିଯିବାଦ୍ୱାର ଲକ୍ଷଣ ଅଧିକ ଖରାପ ହେବାରୁ ରକ୍ଷା ମିଳେ । ଉଭୟ ଔଷଧ ନିରାପଦ ବିବେଚିତ ହେଉଥିଲେ ମଧ୍ୟ ଅସ୍ଥି ମଜ୍ଜା ଦମନ   କରେ । ଗର୍ଭାବସ୍ଥା ଓ ୨ ବର୍ଷ ବୟସରୁ କମ୍ ପିଲାଙ୍କ କ୍ଷେତ୍ରରେ ଉପ‌ଯୁକ୍ତ ଅନୁଶୀଳନ କରାଯାଇ ନ ଥିଲେ ମଧ୍ୟ ନିରାପଦ ଜଣାଯାଆନ୍ତି । କେଶ୍ ସାଂଘାତିକ ହୋଇଥିଲେ ସ୍ଟିରଏଡ ଦିଆଯାଇପାରେ । ଚିକିତ୍ସା ନ ପାଇଲେ ମଧ୍ୟ ୩ ମାସ ମଧ୍ୟରେ ଏହି ରୋଗ ଲକ୍ଷଣମାନଙ୍କର ଉପଶମ ହେବା ଦେଖାଯାଏ । ଏହି ରୋଗର ପ୍ରାୟ ୧୦,୦୦୦ ସଂକ୍ରମଣ ବର୍ଷକୁ ହୁଏ । ନିକଟ ଅତୀତରେ ଯୁକ୍ତରାଷ୍ଟ୍ର ଆମେରିକା, ଚୀନ, ଆର୍ଜେଣ୍ଟିନା ଓ ରୁଷିଆ ସମେତ ଅତି କମ୍‌ରେ ୫୫ଟି ଦେଶରେ ଏହି ରୋଗ ଥିବା ଚିହ୍ନଟ ହୋଇଛି । ଏହି ରୋଗ ଗ୍ରୀଷ୍ମ ପ୍ରଧାନ ଦେଶମାନଙ୍କରେ ସାଧାରଣ ହେଉଥିଲେ ମଧ୍ୟ ଏହି ଦେଶମାନଙ୍କରେ ଅଳ୍ପ ସଂଖ୍ୟକ ହୁଏ । ଟ୍ରିଚିନୋସିସ ରୋଗ ହାର ସନ ୧୯୪୦ରେ ଯୁକ୍ତରାଷ୍ଟ୍ର ଆମେରିକାରେ ୪୦୦ ଥିବା ବେଳେ ସନ ୨୦୦୦ରେ ମାତ୍ର ୨୦ ଥିବା ଚିହ୍ନଟ ହୋଇଥିଲା । ଏହି ରୋଗ ଯୋଗୁ ମୃତ୍ୟୁ ହାର ଅତି ନ‌ଗନ୍ୟ ।
ବାପାତ୍ଲା ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ଗୁନ୍ତୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବାପାତ୍ଲା ୧୫.୯୦୪୪ ଉତ୍ତର ଅକ୍ଷାଂଶ ଓ ୮୦.୪୬୭୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୨ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବାପାତ୍ଲା ସହରର ମୋଟ ଜନସଂଖ୍ୟା ୬୮୧୦୩ ଅଟେ । ସେଥି ମଧ୍ୟରୁ ୫୦.୮୭% ଜଣ ପରୁଷ ହୋଇଥିବା ବେଳେ ୪୯.୧୩% ଜଣ ନାରୀ ଅଟନ୍ତି । ବାପାତ୍ଲାର ସାକ୍ଷରତା ହାର ୫୨.୯୪% ଅଟେ । ଏହା ଜାତୀୟ ହାରଠାରୁ ୧୧.୯୦% ପ୍ରତିଶତ କମ ଅଟେ । ସେଥିରୁ ୨୯.୨୯% ପ୍ରତିଶତ ପୁରୁଷ ଓ ୨୩.୬୫% ନାରୀ ଅଟନ୍ତି । ୯.୫୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ବାପାତ୍ଲାର ସରକାରୀ ଭାଷା ଅଟେ ।
ପରଜା, ପର୍ଜା ଓ ବସ୍ତରିଆ ନାମରେ ମଧ୍ୟ ଜଣା, ମୁଖ୍ୟତଃ ଓଡ଼ିଶାରେ ବସବାସ କରୁଥିବା ଏକ ଭାରତୀୟ ଆଦିବାସୀ ଜନଜାତି । ପରଜା ଜନଜାତି ଓଡ଼ିଶାର ଏକ ପ୍ରମୁଖ ଅନୁସୂଚିତ ଜନଜାତି ବା ଆଦିବାସୀ ସମୁଦାୟ । ପରଜା ଲୋକେ ମୁଖ୍ୟତଃ ଆନ୍ଧ୍ର ପ୍ରଦେଶ, ଅବିଭକ୍ତ ମଧ୍ୟ ପ୍ରଦେଶ ଏବଂ ମହାରାଷ୍ଟ୍ରରେ ମଧ୍ୟ ବସବାସ କରିଆସିଛନ୍ତି । ପରଜାମାନେ ଓଡ଼ିଶାରେ ଅନୁସୂଚିତ ଜନଜାତି ମଧ୍ୟରେ ଅନ୍ତର୍ଭୁକ୍ତ ହୋଇଥିଲେ ମଧ୍ୟ ନିକଟ ଅତୀତରେ ଓଡ଼ିଶାରୁ ପଶ୍ଚିମ ବଙ୍ଗ ଏବଂ ଆସାମକୁ ପ୍ରବାସରେ ଯାଇଥିଲେ ସେଠାରେ ଅନୁସୂଚିତ ଜନଜାତିମାନଙ୍କ ମଧ୍ୟରେ ଅନ୍ତର୍ଭୁକ୍ତ ନୁହଁନ୍ତି । ଅନ୍ୟ ରାଜ୍ୟ ତୁଳନାରେ ଓଡ଼ିଶାରେ ପରଜା ଜନଜାତିର ଲୋକଙ୍କ ସଂଖ୍ୟା ସର୍ବାଧିକ ଓ ପରଜାମାନେ ଓଡ଼ିଶାକୁ ସେମାନଙ୍କ ମୂଳ ଭୂମି ଭାବରେ ବିବେଚନା କରନ୍ତି । ୨୦୧୧ ଜନଗଣନା ଅନୁସାରେ ଓଡ଼ିଶାରେ ପରଜା ଜନଜାତିର ଜନସଂଖ୍ୟା ୩୭୪,୬୨୮ ଥିଲା ଓ ୨୦୦୧ ଜନଗଣନା ଅନୁସାରେ ସେମାନେ ରାଜ୍ୟର ଦଶମ ବୃହତ୍ତମ ଅନୁସୂଚିତ ଜନଜାତି । ୧୯୯୧ ଜନଗଣନା ତୁଳନାରେ ଜନସଂଖ୍ୟାର ଅଭିବୃଦ୍ଧି ହାର ୧୦.୨୦% । ସେମାନଙ୍କର ସାକ୍ଷରତା ହାର ୧୭.୯୬% । ଏଥିମଧ୍ୟରୁ ପୁରୁଷ ସାକ୍ଷରତା ୩୦.୯୫% ଏବଂ ମହିଳା ସାକ୍ଷରତା ୭.୩୫% । ପରଜାମାନେ ଦକ୍ଷିଣ ଓଡ଼ିଶାର ପାହାଡ଼ୀ ଓ ଉପତ୍ୟକା ଗାଁଗୁଡ଼ିକରେ ବସବାସ କରନ୍ତି ଏବଂ ସମୁଦାୟର ସର୍ବାଧିକ ଲୋକେ କୋରାପୁଟ ଜିଲ୍ଲାରେ ବାସକରନ୍ତି । କୋରାପୁଟ ପରେ ଯଥାକ୍ରମେ ନବରଙ୍ଗପୁର, ମାଲକାନଗିରି, କଳାହାଣ୍ଡି ଓ ରାୟଗଡ଼ା ଜିଲ୍ଲାରେ ବସବାସକରନ୍ତି । ପରଜାମାନେ ପାରମ୍ପାରିକ ଭାବେ ଗଞ୍ଜାମ ଓ କୋରାପୁଟ ଜିଲ୍ଲାରେ ପାହାଡ଼ିଆ ଅଞ୍ଚଳରେ ଚାଷକାର୍ଯ୍ୟ କରୁଥିଲେ । କୋରାପୁଟ ଜିଲ୍ଲା ଗେଜେଟିୟର ଅନୁସାରେ ଦ୍ୱିତୀୟ ଶତାବ୍ଦୀରୁ ପରଜାମାନେ ଭାରତରେ ବସବାସ କରୁଆସୁଛନ୍ତି । ନାମକରଣ ପରଜା ଜନଜାତିର ନାମ  "ପ୍ରଜା"  ଶବ୍ଦ ସହ ସମ୍ବନ୍ଧିତ ବୋଲି ଅନୁସୂଚିତ ଜାତି ଓ ଅନୁସୂଚିତ ଉପଜାତି ଗବେଷଣା ଓ ପ୍ରଶିକ୍ଷଣ ଅନୁଷ୍ଠାନର ପରଜା ପୁସ୍ତକରେ ଉଲ୍ଲେଖ ହୋଇଛି । ପରଜା ଜନଜାତିର ଏକ କିମ୍ବଦନ୍ତୀ ଅନୁସାରେ କୁହାଯାଇଛି ଯେ ପୂର୍ବରୁ ରାଜା ଏବଂ ପ୍ରଜାମାନେ ଭାଇ ପରି ରହୁଥିଲେ । ପରବର୍ତ୍ତୀ ସମୟରେ ଘୋଡ଼ା ଚଢ଼ିବା ଭଳି ବିଳାସପୂର୍ଣ୍ଣ ଏବଂ ଆରାମଦାୟକ ଜୀବନ ଯାପନ କରିବାକୁ ଲାଗିଲେ ଏବଂ ପରବର୍ତ୍ତୀ ସମୟରେ ବୋଝ ବହନ କରିବାର କଷ୍ଟକୁ ସ୍ୱୀକାର କଲେ ।  "ପରଜା"  ଶବ୍ଦର ଓଡ଼ିଆରେ ଆଉ ଏକ ଅର୍ଥ  "ରୟତ"  ବା ଭାଗଚାଷୀ । ୧୮୭୧ର ମାଡ୍ରାସ ଜନଗଣନା ରିପୋର୍ଟରେ କାର୍ମାଇକେଲ କହିଥିଲେ ଯେ ପର୍ଜା ଏକ ରୟତ  (କୃଷକ) ଶ୍ରେଣୀ  । ଜନତତ୍ତ୍ୱ ପରଜା ସମୁଦାୟର ଅନ୍ୟନାମଗୁଡ଼ିକ ବା ଉପସମୁଦାୟର ନାମଗୁଡ଼ିକ ହେଲା ପର୍ଜା, ବଡ଼ ପରଜା, ବାରଙ୍ଗ ଝୋଡ଼ିଆ ପରଜା, ସେଲିଆ  (ଛେଳିଆ) ପରଜା, ଝୋଡ଼ିଆ ପରଜା, କୋଣ୍ଡା ପରଜା, ପୋଙ୍ଗା ପରଜା, ସୋଡ଼ିଆ ପରଜା, ସାନ ପରଜା ଓ ସୋଲିଆ ପରଜା  । ବୃତ୍ତି ପାରମ୍ପାରିକ ବୃତ୍ତି ଭିତ୍ତିରେ ଏହି ଜନଜାତିର ମୁଖ୍ୟ ଉପଜାତି ହେଲେ ବଡ଼, ପେଙ୍ଗା, ବାଏଙ୍ଗ ଝୋଡ଼ିଆ ଏବଂ ସେଲିଆ ପରଜା । ସେଲିଆମାନେ ଅତୀତରେ ଛେଳି ପାଳନ କରୁଥିଲେ । ଏହି ଜନଜାତି ମୁଖ୍ୟତଃ ରବି ଏବଂ ଖରିଫ ଚାଷ କରନ୍ତି ଏବଂ ସ୍ଥାନାନ୍ତରିତ ଚାଷକୁ ପ୍ରାୟ ଛାଡ଼ିଦେଇଛନ୍ତି । ଖରାଦିନେ ଶିକାର, ମାଛ ଧରିବା ଓ ମହୁଲ ଓ ଜଙ୍ଗଲ ଘାସ ଭଳି ଜଙ୍ଗଲ ଜାତ ଦ୍ରବ୍ୟ ସଂଗ୍ରହ କରାଯିବା ସହ ଗାଈ, ଛେଳି, ଘୁଷୁରି ଓ କୁକୁଡ଼ା ପାଳନ କରନ୍ତି । ଏହି ଅଞ୍ଚଳର ଅଧିକାଂଶ ସମ୍ପ୍ରଦାୟ ପରି ପଶୁମାନଙ୍କୁ କ୍ଷୀର କ୍ଷୀର ପାଇଁ ବ୍ୟବହାର ନକରି କେବଳ ବିଭିନ୍ନ କାମ ପାଇଁ ବ୍ୟବହାର କରାଯାଏ । ଭାଷା ପରଜା ଜନଜାତିର ମାତୃଭାଷା ପାର୍ଜୀ ଦ୍ରାବିଡ଼ ଭାଷା ପରିବାରର ଏକ ଭାଷା । କଥିତ ରୂପରେ ଏହା ଓଡ଼ିଆ କିମ୍ବା ତେଲୁଗୁ ଭଳି ସ୍ଥାନୀୟ ଭାଷାଦ୍ୱାରା ମଧ୍ୟ ପ୍ରଭାବିତ ହୋଇଥାଏ । ବର୍ତ୍ତମାନର ଅବିଭକ୍ତ କୋରାପୁଟ ଜିଲ୍ଲାରେ ରହୁଥିବା ଅଧିକାଂଶ ଲୋକ ଦେଶୀଆ ଭାଷାରେ କଥାହୁଅନ୍ତି ।
ରୂପ ରସ ଛନ୍ଦ ହେଲା କଟକରୁ ପ୍ରକାଶିତ ହେଉଥିବା ଅନ୍ୟତମ ସମ୍ବାଦପତ୍ର ପ୍ରଜାତନ୍ତ୍ରର ଏକ ବିଶେଷ ସାପ୍ତାହିକ ପୃଷ୍ଠା ଯେଉଁଥିରେ ସାଂସ୍କୃତିକ ତଥା କଥାଚିତ୍ର ସମ୍ବନ୍ଧୀୟ ଖବର, ସମୀକ୍ଷା, ଓ ଟୀକା ଟିପ୍ପଣୀ ସନ୍ନିବେଶିତ ହେଉଥିଲା। ସମାଜ ଓଡ଼ିଶାର ମୁଖ୍ୟ ଏବଂ ସବୁଠାରୁ ବହୁକପ୍ରସାରିତ ସମ୍ବାଦପତ୍ର ହୋଇଥିଲେ ମଧ୍ଯ ତାହାର ସମ୍ପାଦକ ରାଧାନାଥ ରଥ ସାଂସ୍କୃତିକ ଗତିବିଧିର ଖବର ଛାପିବା ପ୍ରତି ଉଦାସୀନ ଥିଲେ। ତାଛଡା, କଥାଚିତ୍ର ପତ୍ରିକା ସବୁ ସାଧାରଣ ଲୋକଙ୍କ ପାଖରେ ପହଞ୍ଚି ପାରୁନଥିଲା। ଫଳତଃ, ରୂପ ରସ ଛନ୍ଦ ଏକ ଅଗ୍ରଦୂତ ଭାବେ ଓଡ଼ିଶାର ସାଂସ୍କୃତିକ ଇତିହାସକୁ ଋଦ୍ଧିମନ୍ତ କରିଛି। ଏଥିପାଇଁ ପ୍ରଜାତନ୍ତ୍ରର ପ୍ରତିଷ୍ଠାତା ହରେକୃଷ୍ଣ ମହତାବଙ୍କ ଗଭୀର ସାଂସ୍କୃତିକ ଅନୁରାଗ ପ୍ରଶଂସାର୍ହ। ଗବେଷକ ସୂର୍ଯ୍ୟ ଦେଓଙ୍କ ମନ୍ତବ୍ଯ ଅନୁଯାୟୀ: ୧  କାଲି  ସମାଜ  କାର୍ଯ୍ୟାଳୟ ଗଲି, କଟକରେ ଏଣୁତେଣୁ କିଛି କାମ ଥିଲା, କାମ ସରିଗଲା, ସମୟ ବଳିଥିଲା। ଏଣୁ ସେ ସମୟତକ  ସମାଜ  ଲାଇବ୍ରେରିରେ ବିତାଇଲି। ଏମିତି ଖିଆଲରେ। ଯେଣୁ ଭୁବନେଶ୍ୱରରେ ଥିବା ରାଜ୍ୟ ଅଭିଲେଖାଗାରରେ ୧୯୬୫ ପୂର୍ବର  ସମାଜ  କି  ପ୍ରଜାତନ୍ତ୍ର  ନାହିଁ, ଏଣୁ ୬୫ ପୂର୍ବର ଓଡ଼ିଆ ସିନେମାର ପ୍ରମାଣ ସିଦ୍ଧ ତଥ୍ୟ ପାଇବା ପାଇଁ କଟକ ମୁଖ୍ୟ କାର୍ଯ୍ୟାଳୟକୁ ଅନେକ ଥର ଯାଇଛି।  ପ୍ରଜାତନ୍ତ୍ର  ପେଟି ବନ୍ଦ ହୋଇକି ଅଛି। ତାକୁ ଦେଖିବାର ସୁଯୋଗ ଆଜିକାଲି ଆଉ ନାହିଁ।  ରୂପ ରସ ଛନ୍ଦ ରେ ଓଡ଼ିଆ ସିନେମାର ସବୁତକ କଥା ପ୍ରକାଶିତ ହେଉଥିଲା। ତାହାକୁ ପଢ଼ିବାର କଣ ଦେଖିବାର ସୁଯୋଗ ବି ନାହିଁ ଆଜିକାଲି। ପେଟିରେ ବନ୍ଦ ହୋଇ କୁଆଡ଼େ ନଷ୍ଟ ହୋଇ ସାରିଛି ସେ ଅମୂଲ୍ୟ ସମ୍ପଦତକ।  ସମାଜ ରେ ଡିଜିଟାଇଜଡ୍ ହୋଇ କି ଅଛି, ହାର୍ଡ କପି ବି ଅଛି। ସୂର୍ଯ୍ୟ ଦେଓ 13, 2022 ୨  ତେବେ ୧୯୬୨ ପର୍ଯ୍ୟନ୍ତ ପ୍ରକାଶିତ ମାସିକ ଉପନ୍ୟାସ ପତ୍ରିକା  ଜନସାହିତ୍ୟ ରେ ତିନି ପୃଷ୍ଠାର ଚଳଚ୍ଚିତ୍ର ଓ ରଙ୍ଗମଞ୍ଚ ବିବରଣୀ ଏତେ ରୋଚକ ଥିଲାଯେ, ଚର୍ଚ୍ଚା ହେଉଥିଳା ଏହି ମାସିକ ତିନିପୃଷ୍ଠା, ଦୈନିକ ପ୍ରଜାତନ୍ତ୍ରର ସାପ୍ତାହିକ ଚଳଚ୍ଚିତ୍ର ଓ ରଙ୍ଗମଞ୍ଚ ପୃଷ୍ଠା  ରୁପ ରସ ଛନ୍ଦ  ସହ ସମାନ ।
ନାକ ଅସ୍ଥି ଭଗ୍ନ  (ଇଂରାଜୀରେ ) ବା ସାଧାରଣତଃ ନାକ ଭଙ୍ଗା କୁହାଯାଉଥିବା ଅବସ୍ଥାରେ ନାକ   ଅସ୍ଥି   ଭାଙ୍ଗିଯାଇଥାଏ  । ଏହି ଭଙ୍ଗାରେ ନାକ ରକ୍ତସ୍ରାବ  , ଫୁଲା, ବ୍ରୁଇସିଙ୍ଗ, ନାକରେ ଶ୍ୱାସକ୍ରିୟା ଅକ୍ଷମତା ଇତ୍ୟାଦି ଲକ୍ଷଣ ଦେଖାଯାଏ । ଏହି ଭଙ୍ଗା ସ‌ହିତ ମୁଖ ଅସ୍ଥି ଭଙ୍ଗା   ଓ ସେପ୍ଟାଲ ହେମୋଟୋମା   ଥାଇପାରେ । ଆକ୍ରମଣ  , ଖେଳ ଆଘାତ, ପଡ଼ିଯିବା  , ଗାଡ଼ି ଦୁର୍ଘଟଣା   ଇତ୍ୟାଦି କାରଣମାନଙ୍କ ଯୋଗୁ ଏହି ଧରଣର ଅସ୍ଥି ଭଗ୍ନ ହୁଏ । ଲକ୍ଷଣ ଓ ଚିହ୍ନ ଦେଖି ଏହି ନାକ ଅସ୍ଥି ଭଙ୍ଗା ନିର୍ଣ୍ଣୟ କରାଯାଏ ଓ ଏହା ନିଧାର୍ଯ୍ୟ କରିବା ପାଇଁ ଏକ୍ସ-ରେ - ସାହାଯ୍ୟ ନିଆଯାଏ । ଯନ୍ତ୍ରଣା ନିବାରକ ଔଷଧ   ଓ ଥଣ୍ଡା ସେକ   ଦେଇ ଏହାର ଚିକିତ୍ସା କରାଯାଏ । ଫୁଲା କମିଗଲା ପରେ ଆବଶ୍ୟକ ହେଲେ ଅସ୍ଥି ରିଡକସନ କରାଯାଏ । ପ୍ରକାର ଅନୁସାରେ କ୍ଲୋଜଡ ବା ଓପନ ରିଡକସନ   କରାଯାଇପାରେ । ଚିକିତ୍ସାର ଫଳାଫଳ ସାଧାରଣତଃ ଭଲ ହୁଏ । ନାକ ଅସ୍ଥି ଭଙ୍ଗା ଏକ ସାଧାରଣ ଭଙ୍ଗା ଓ ଏହା ମୁଖ ଅସ୍ଥି ଭଙ୍ଗାର ପ୍ରାୟ ୪୦% ଥାଏ । ୨୦ରୁ ୩୦ ବର୍ଷ ବୟସ୍କ ପୁରୁଷମାନଙ୍କର କ୍ଷେତ୍ରରେ ଏହା ଅଧିକ ଦେଖାଯାଏ ।
ନୀଳ ମାଷ୍ଟରାଣୀ, ୧୯୯୬ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରବି ରଥ । ଗୋଦାବରୀଶ ମହାପାତ୍ର ଓ ଚକ୍ରଧର ସାହୁ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଚକ୍ରଧର ସାହୁ । ମୀନକେତନ ଦାସ, ପ୍ରିୟଙ୍କା ମହାପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ମୀନକେତନ ପ୍ରିୟଙ୍କା ମହାପାତ୍ର ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର । ପୁରସ୍କାର ୧୯୯୭ରେ ଏହି କଥାଚିତ୍ରଟିକୁ ୫ଟି ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସ୍ୱତନ୍ତ୍ର ଜୁରୀ ପୁରସ୍କାର, ଶ୍ରେଷ୍ଠ ସମ୍ପାଦନା, ଶ୍ରେଷ୍ଠ ରେକର୍ଡ଼ିଂ, ଶ୍ରେଷ୍ଠ କାହାଣୀ ଓ ଶ୍ରେଷ୍ଠ ଅଭିନେତା ପୁରସ୍କାର ମିଳିଥିଲା ।